Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS  
Iepirkuma komisijas   
2024.gada 25. marta sēdē

**Atklāts konkurss**

**“Elektrosaimniecības dispečerpunktu un apakšstaciju monitoringa un telemehānikas darbības paplašināšana”**

Identifikācijas Nr. RS/2024/16

**NOLIKUMS**

**Rīga**

**2024**

1. **VISPĀRĪGĀ INFORMĀCIJA**
2. **Iepirkuma priekšmets, iepirkuma procedūras veids**
   1. Iepirkuma priekšmets – elektrosaimniecības dispečerpunktu un apakšstaciju monitoringa un telemehānikas darbības paplašināšana.
   2. Iepirkuma nomenklatūras CPV kods – 72265000-0 (Programmatūras konfigurēšanas pakalpojumi), papildkods – 31200000-8 (Elektrības sadales un kontroles ierīces), 71320000-7 (Inženiertehniskās projektēšanas pakalpojumi).
   3. Iepirkuma procedūras veids – atklāts konkurss saskaņā ar Sabiedrisko pakalpojumu sniedzēju iepirkumu likumu.
   4. Iepirkuma paredzamā kopējā līguma cena ir līdz EUR 1 193 000,00 (viens miljons viens simts deviņdesmit trīs tūkstoši eiro), neskaitot pievienotās vērtības nodokli (turpmāk – PVN).
   5. Iepirkuma komisija: iepirkuma procedūru organizē Pasūtītāja apstiprināta iepirkuma komisija (turpmāk – iepirkuma komisija).
3. **Iepirkuma identifikācijas numurs:** Iepirkuma identifikācijas numurs - RS/2024/16.
4. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību "Rīgas satiksme"

Reģistrācijas Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800; fakss 67104802.

1. **Pasūtītāja kontaktpersona:**

Alena Kamisarova, tel. +371 67104791, e-pasts – alena.kamisarova@rigassatiksme.lv.

1. **Paziņojums par līgumu:**

Paziņojums par līgumu tiek publicēts Iepirkumu uzraudzības tīmekļvietnē [www.iub.gov.lv](http://www.iub.gov.lv) un Eiropas Savienības oficiālajā vēstnesī.

1. **Piedāvājumu iesniegšanas un atvēršanas vieta, datums, laiks un kārtība**
   1. Piedāvājumi atklātā konkursā ir iesniedzami tikai elektroniski, izmantojot Valsts reģionālās attīstības aģentūras uzturētā tīmekļvietnē [www.eis.gov.lv](http://www.eis.gov.lv) pieejamo Elektronisko iepirkumu sistēmas e-konkursu apakšsistēmu. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem atklāta konkursa nolikuma prasībām.
   2. Piedāvājumu iesniegšanas termiņš ir līdz **2024. gada 2. maija plkst. 10.00.**
   3. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu. Piedāvājuma grozījumi vai atsaukums jāiesniedz tikai elektroniski, izmantojot Valsts reģionālās attīstības aģentūras uzturētā tīmekļvietnē [www.eis.gov.lv](http://www.eis.gov.lv) pieejamo Elektronisko iepirkumu sistēmas e-konkursu apakšsistēmu.
   4. Iepirkuma komisija atver iesniegtos piedāvājumus tūlīt pēc piedāvājumu iesniegšanas termiņa beigām – **2024. gada 2. maijā plkst. 15.00.**
   5. Piedāvājumu atvēršana notiek izmantojot Valsts reģionālās attīstības aģentūras uzturētā tīmekļvietnē [www.eis.gov.lv](http://www.eis.gov.lv) pieejamos rīkus piedāvājumu elektroniskai saņemšanai. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
2. **Piedāvājuma nodrošinājums**
   1. Piedāvājuma nodrošinājums tiek noteikts **10 000,00 EUR**(desmit tūkstoši *euro*, 0 centi). Piedāvājuma nodrošinājums jāiesniedz kā viens no zemāk minētajiem variantiem:
      1. bankas garantija (paraugs nolikuma pielikumā Nr.1) par nodrošinājuma summas izmaksāšanu par labu Pasūtītājam, ja iestājas nolikuma 7.5.punktā minētie apstākļi. Piedāvājuma nodrošinājumam ir jābūt spēkā no nolikuma 6.4.punktā minētās piedāvājuma atvēršanas dienas līdz nolikuma 7.4.punktā noteiktajam termiņam.
      2. apdrošināšanas polise, kurā obligāti jābūt iekļautiem šādiem nosacījumiem:
         1. apdrošinātājs apņemas samaksāt piedāvājuma nodrošinājuma apmēram atbilstošu naudas summu 5 (piecu) darba dienu laikā pēc attiecīgas prasības no Pasūtītāja saņemšanas nolikuma 7.5.punktā norādītajos gadījumos. Pasūtītājam nav nepieciešams pierādīt vai dot pamatojumu, vai iemeslus savai prasībai, un pretendentam nav tiesību apspriest šo prasību;
         2. apdrošināšanas polise ir spēkā līdz nolikuma 7.4.punktā norādītajam termiņam;
         3. nav noteikts pašrisks piedāvājuma nodrošinājuma summas izmaksas Pasūtītājam gadījumā;
         4. apdrošinātājs apliecina, ka pretendents ir veicis apdrošināšanas prēmijas samaksu pilnā apmērā. Ja apdrošināšanas polisē šāds apliecinājums nav iekļauts, pretendentam kopā ar polisi jāiesniedz dokuments, kas apliecina apdrošināšanas prēmijas samaksu pilnā apmērā (bankas vai apdrošināšanas polises izdevēja apliecinājums par prēmijas samaksu pilnā apmērā vai apdrošināšanas polises izdevēja apliecinājums par polises spēkā esamību);
      3. bankas apliecinājums par naudas iemaksu RP SIA “Rīgas satiksme” kontā Nr. LV53PARX0006048640067, maksājuma uzdevumā norādot “Piedāvājuma nodrošinājums atklātam konkursam “Elektrosaimniecības dispečerpunktu un apakšstaciju monitoringa un telemehānikas darbības paplašināšana”, identifikācijas Nr. RS/2024/16;
   2. Ja pretendents izvēlējies iesniegt piedāvājuma nodrošinājumu nolikuma 7.1.1. vai 7.1.2.punktā norādītajā veidā, tad piedāvājuma nodrošinājums Elektronisko iepirkumu sistēmas e-konkursu apakšsistēmā iesniedzams kā e-dokuments ar drošu elektronisko parakstu un laika zīmogu.
   3. Ja pretendents ir vairāku personu apvienība, tad nolikuma 7.1.punkta prasībām atbilstošu piedāvājuma nodrošinājumu var iesniegt viens vai vairāki apvienības dalībnieki ar nosacījumu, ka kopējai apvienības nodrošinājumu summai jāatbilst nolikuma 7.1.punktā paredzētajam apmēram.
   4. Piedāvājuma nodrošinājumam ir jābūt spēkā līdz īsākajam no šādiem termiņiem:
      1. **6 (sešus) mēnešus**, skaitot no nolikuma 6.4.punktā minētās piedāvājumu atvēršanas dienas;
      2. līdz iepirkuma līguma noslēgšanai.
   5. Nodrošinājuma devējs (banka, apdrošinātājs) izmaksā Pasūtītājam, vai Pasūtītājs ietur pretendenta iemaksāto piedāvājuma nodrošinājuma summu, ja pretendents atsauc savu piedāvājumu laikā, kamēr ir spēkā piedāvājuma nodrošinājums, vai ja saskaņā ar piedāvājumu izvēles kritēriju izraudzītais pretendents nenoslēdz līgumu nolikuma 38.punktā noteiktajā termiņā.

**II PIEDĀVĀJUMU NOFORMĒŠANAS, IESNIEGŠANAS KĀRTĪBA, INFORMĀCIJAS APMAIŅA**

1. Prasības attiecībā uz piedāvājuma noformējumu un iesniegšanu:
   1. Atklāta konkursa piedāvājums jāiesniedz elektroniski Elektronisko iepirkumu sistēmas e-konkursu apakšsistēmā (turpmāk - Apakšsistēma), ievērojot šādas pretendenta izvēles iespējas:
      1. Apakšsistēmas piedāvātos rīkus, aizpildot minētās sistēmas Apakšsistēmā konkursa sadaļā ievietotās formas;
      2. elektroniski aizpildāmos dokumentus elektroniski sagatavojot ārpus Apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
      3. elektroniski sagatavoto piedāvājumu šifrējot ārpus Apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
   2. Sagatavojot piedāvājumu, pretendents ievēro, ka:
      1. Piedāvājuma dokumenti jāpievieno tam paredzētajā konkursa profila sadaļā;
      2. iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektroniskās iepirkumu sistēmas piedāvāto elektronisko parakstu.
   3. Piedāvājuma dokumenti jāparaksta pretendenta pārstāvim (-jiem) ar pārstāvības tiesībām vai tā pilnvarotai (-ām) personai (-ām). Gadījumā, ja pārstāvības tiesības nav konstatējamas no Uzņēmumu reģistra datiem, piedāvājumam jāpievieno dokuments, kas apliecina pretendenta pārstāvja (-u) pārstāvības (paraksta) tiesības.
   4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas Apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jānodrošina iesniegtā piedāvājuma atšifrēšana.
   5. Piedāvājuma dokumenti sastāv no garantijas vēstules (paraugs nolikuma 1.pielikumā), pieteikuma (paraugs nolikuma 2.pielikumā) pretendenta atlases dokumentiem un pretendenta piedāvājuma (tehniskais un finanšu piedāvājums).
   6. Pretendenti piedāvājuma dokumentus sagatavo atbilstoši atklāta konkursa nolikumā izvirzītajām prasībām.
   7. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 6.septembra noteikumiem Nr.558 „Dokumentu izstrādāšanas un noformēšanas kārtība”.
   8. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
   9. Pretendents sedz visas izmaksas, kas saistītas ar piedāvājuma sagatavošanu un iesniegšanu Pasūtītājam.
2. **Informācijas apmaiņa** 
   1. Saziņa starp Pasūtītāju un ieinteresētajiem piegādātājiem iepirkuma ietvaros notiek latviešu valodā, rakstiski.
   2. Iepirkuma komisijai ir tiesības pieprasīt papildus informāciju, lai precizētu datus par iesniegtajiem pretendentu atlases dokumentiem un tehnisko vai finanšu piedāvājumu, kā arī pieprasīt pretendentam uzrādīt iesniegto dokumentu kopiju oriģinālus.
   3. Ieinteresētie piegādātāji var saņemt iepirkuma procedūras dokumentus un ar tiem iepazīties Pasūtītāja interneta vietnē www.rigassatiksme.lv, sadaļā “Iepirkumi un izsoles” un elektronisko iepirkumu sistēmā apakšsistēmā „e-konkursi” <https://www.eis.gov.lv/EKEIS/Supplier>.
   4. Iepirkuma komisija pēc iespējamā pretendenta rakstveida pieprasījuma, ja šis pieprasījums saņemts laikus, sagatavo papildus informāciju par konkursa nolikumu un 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām, nosūta šo informāciju iespējamam pretendentam, kurš pieprasījis informāciju. Vienlaikus ar papildus informācijas nosūtīšanu iespējamam pretendentam, šī informācija tiek ievietota Elektronisko iepirkumu sistēmas tīmekļa vietnē [www.eis.gov.lv](http://www.eis.gov.lv) un Pasūtītāja interneta vietnē [www.rigassatiksme.lv](http://www.rigassatiksme.lv).
   5. Iepirkuma komisija var izdarīt grozījumus konkursa nolikumā, par tiem nosūtot paziņojumus Iepirkumu uzraudzības birojam. Ne vēlāk kā vienu dienu pēc tam, kad paziņojums par grozījumiem iesniegts Iepirkumu uzraudzības birojam publicēšanai, informācija par grozījumiem tiek ievietota Elektronisko iepirkumu sistēmas tīmekļa vietnē [www.eis.gov.lv](http://www.eis.gov.lv) un Pasūtītāja interneta vietnē [www.rigassatiksme.lv](http://www.rigassatiksme.lv).

**III INFORMĀCIJA PAR IEPIRKUMA PRIEKŠMETU**

1. **Iegādes priekšmets un apjoms:**
   1. Pretendents (izpildītājs) nodrošina projekta dokumentācijas jaunās telemehānikas sistēmas ieviešanai izstrādi, jaunās telemehānikas sistēmas iekārtu uzstādīšanu un montāžas darbus, nepieciešamos programmēšanas un jauno objektu pievienošanas darbus esošajā apakšstaciju telemehānikas SCADA sistēmā saskaņā ar Tehniskajā specifikācijā (4.pielikums) norādīto.
   2. Pretendentam ir tiesības veikt apakšstaciju apsekošanu klātienē, ne vēlāk kā 3 darba dienas iepriekš sazinoties ar Apakšstaciju nodaļas vadītāju Aleksandru Matkeviču, tālr. 67098392, e-pasts [Aleksandrs.Matkevics@rigassatiksme.lv](mailto:Aleksandrs.Matkevics@rigassatiksme.lv).
   3. Darbu un Pakalpojumu izpildes termiņš ir līdz 19 (deviņpadsmit) mēnešiem no Līguma spēkā stāšanās dienas saskaņā ar Laika grafika kā tehniskā piedāvājuma sastāvdaļas (4.pielikums) nosacījumiem. Darbu un Pakalpojumu garantijas termiņš - 24 (divdesmit četri) mēneši no pieņemšanas un nodošanas akta abpusējas parakstīšanas brīža.
2. **Līguma ietvars:**
   1. Līguma projekts ir pievienots nolikumam kā 6.pielikums un kalpos par pamatu iepirkuma līguma noslēgšanai starp Pasūtītāju un iepirkuma procedūras uzvarētāju.
   2. Līguma pielikumi tiks izstrādāti pēc iepirkuma uzvarētāja paziņošanas saskaņā ar nolikumā, tā pielikumos un konkursa uzvarētāja piedāvājumā ietverto informāciju.
   3. Līgums ir spēkā līdz pušu saistību izpildei.
   4. Līguma izpildes vieta ir Rīga.
3. Piedāvājuma variantu iesniegšanu Pasūtītājs nepieļauj.

**IV PRETENDENTU ATLASES PRASĪBAS**

1. **Pretendentu izslēgšanas noteikumi**
   1. Pasūtītājs izslēdz pretendentu no dalības konkursā, ja uz pretendentu ir attiecināms jebkurš no Sabiedrisko pakalpojumu sniedzēju iepirkumu likuma 48.panta otrajā daļā noteiktajiem gadījumiem.
   2. Pasūtītājs izslēdz pretendentu no dalības konkursā, ja uz pretendentu ir attiecināms jebkurš no Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
   3. Pretendentu izslēgšanas gadījumi tiks pārbaudīti Sabiedrisko pakalpojumu sniedzēju iepirkumu likuma 48.pantā noteiktajā kārtībā.
2. **Prasības profesionālās darbības veikšanai**
   1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem ir jābūt reģistrētiem Komercreģistrā vai, ja pretendents ir fiziskā persona, tad jābūt reģistrētam kā saimnieciskās darbības veicējam, vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
   2. Ja pretendents ir apvienība, tad starp apvienības dalībniekiem ir jābūt noslēgtai vienošanai par katram apvienības dalībniekam nododamo izpildāmo darbu daļu procentos no piedāvātās kopējās līguma summas un šo darbu raksturojumu. Ja apvienība nolikumā noteiktajā kārtībā tiek atzīta par konkursa uzvarētāju un iegūst tiesības slēgt iepirkuma līgumu, tad apvienības dalībniekiem pirms iepirkuma līguma noslēgšanas jāizveido personālsabiedrība (pilnsabiedrība) **vai** jānoslēdz sabiedrības līgums, vienojoties par apvienības dalībnieku atbildības sadalījumu.
3. **Prasības tehniskajām un profesionālajām spējām**
   1. Pretendentam iepriekšējo 5 (piecu) gadu laikā (no 2019.gada līdz piedāvājuma iesniegšanai) ir pieredze monitoringa, telemehānikas sistēmas un telemehānikas darbības vadības iekārtu piegādē un uzstādīšanā vismaz EUR 100 000,00 (simts tūkstoši eiro) bez PVN apmērā.
   2. Pretendentam iepriekšējo 5 (piecu) gadu laikā (no 2019.gada līdz piedāvājuma iesniegšanai) ir pieredze vismaz viena projekta īstenošanā, kurš atbilst sekojošām prasībām:
      1. projekta ietvaros veikta vienotas monitoringa un telemehānikas sistēmas integrācija, ieviešana un/vai pilnveidošana un sistēmas programmprodukti, informācijas sistēmas papildinājumi un to saistošās konfigurācijas, grafikas un procesu shēmas ir nodotas lietošanā un darbojas produkcijas vidē;
      2. projekta līgumcena ir vismaz EUR 200 000,00 (divi simti tūkstoši eiro) bez PVN
      3. projekta ietvaros izstrādātā vai pilnveidotā signālu un komandu apstrādes sistēma nodrošina ne mazāk kā 600 signālu reāllaika uzraudzības kontroli un datu iegūšanu;
      4. projekta ietvaros ir nodrošināta reāllaika uzraudzības kontroles un datu iegūšanas sistēmas darbības uzraudzība 24 stundas katru dienu režīmā.
   3. Pieredze tiks uzskatīta par atbilstošu nolikuma 16.1.-16.2.punktam arī gadījumā, ja minēta pieredze ir iegūta viena projekta ietvaros.
   4. Pretendenta rīcībā ir:
      1. vismaz 2 (divi) speciālisti, kuriem ir akreditētas izglītības iestādes vai personāla sertificēšanas institūcijas atbilstoši Ministru kabineta 2013.gada 8.oktobra noteikumiem Nr.1041 “Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības” izsniegtas elektrodrošības C grupas apliecība;
      2. vismaz 1 (viens) speciālists ar spēkā esošu programmatūras ražotāja AVEVA vai tā autorizēta pārstāvja vai mācību centra izsniegtu sertifikātu (apliecinājumu) AVEVA (Wonderware) Application Server un InTouch for System Platform pārvaldībā un/vai programmēšanā (iesniedzot ir AVEVA vai tās pārstāvja izsniegts sertifikātu (apliecinājumu), kas apliecina pieredzi darbā ar signālu apstrādes un vadības sistēmu AVEVA Wonderware Application Server 2020 un/vai AVEVA Wonderware InTouch for System Platform 2020);
      3. vismaz 1 (viens) speciālists ar spēkā esošu pretendenta piedāvāta ražotāja vai tā autorizēta pārstāvja vai mācību centra izsniegtu sertifikātu kontrolieru konfigurēšanā un programmēšanā (iesniedzot ražotāja vai tā autorizēta pārstāvja vai mācību centra izsniegts sertifikātu);
      4. vismaz 1 (viens) programmētājs vai programmēšanas inženieris, kuram ir pieredze monitoringa un telemehānikas sistēmas (SCADA - Supervisory control and data acquisition) pilnveides vai ieviešanas jomā, proti, vismaz iepriekšējo 5 (piecu) gadu laikā ir pieredze programmētāja vai programmēšanas inženiera statusā vismaz vienā projektā, kurā ir veikta monitoringa un telemehānikas sistēmas ieviešana, programmēšana, konfigurēšana un/vai pilnveidošana un šī projekta ietvaros realizētā sistēma darbojas produkcijas vidē;
      5. vismaz 1 (viens) speciālists ar spēkā esošu būvprakses sertifikātu Elektroietaišu izbūves darbu vadīšanā (Spriegums: līdz 1 kV). Sertifikācijas virziens Elektrotehniskās kontroles, vadības un automatizācijas sistēmas;
      6. - vismaz 1 (viens) speciālists ar būvprakses sertifikātu Elektroietaišu projektēšanā (Spriegums: līdz 1 kV, sertifikācijas virziens Elektrotehniskās kontroles, vadības un automatizācijas sistēmas) vai ar būvprakses sertifikātu Elektronisko sakaru sistēmu un tīklu projektēšanā ar nosacījumu, ka speciālistam ir pieredze iepriekšējo 5 (piecu) gadu laikā vismaz viena elektroietaišu attālinātās kontrolvadības sistēmas projekta izstrādē, kurš ir pabeigts un apstiprināts normatīvajos aktos noteiktajā kārtībā.
   5. Pieredze tiks uzskatīta par atbilstošu nolikuma 16.4.punktam arī gadījumā, ja viens speciālists atbildīs vairākiem 16.4.punkta apakšpunktiem.
   6. Pretendenta vai, ja pretendents ir apvienība, tad visu apvienības dalībnieku kopā, rīcībā jābūt tehniskajam personālam un aprīkojumam (iekārtām, instrumentiem u.c.), kas nepieciešams kvalitatīvai un sekmīgai līguma izpildei.
   7. Ja pretendents (arī apvienība) plāno piesaistīt konkursa priekšmetā ietilpstošo darbu izpildei apakšuzņēmēju, kura sniedzamo pakalpojumu vērtība ir vismaz 10 000 *euro*, jābūt savstarpēji noslēgtai vienošanās, kurā norādīti apakšuzņēmējam nododamo darbu veidi, šo darbu apjoms euro, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju.
   8. Ja pretendents (arī apvienība), lai apliecinātu, ka tā kvalifikācija atbilst nolikumā noteiktajām prasībām, balstās uz citas personas iespējām, jābūt šīs personas apliecinājumam vai vienošanai par sadarbību konkrētā līguma izpildē vai par nepieciešamo resursu nodošanu pretendenta rīcībā. Ja šajā punktā minētā persona ir ārvalstu persona, tai ir jābūt reģistrētai atbilstoši attiecīgās valsts normatīvo aktu prasībām.

**V PRETENDENTA ATBILSTĪBAS PĀRBAUDE**

**(ATLASES DOKUMENTI)**

1. Lai Pasūtītājs izvērtētu pretendentu un pretendents apliecinātu savu atbilstību nolikuma IV sadaļā paredzētajām prasībām, pretendentam jāiesniedz sekojoši dokumenti:
   1. ja pretendents ir ārvalstu persona, tam jāiesniedz reģistrācijas apliecības kopija vai izdruka no attiecīgās valsts publiskās datubāzes, kas apliecina atbilstību nolikuma 15.1.punktam. Attiecībā uz Latvijas Republikā reģistrētiem pretendentiem Pasūtītājs par šo pretendentu atbilstību nolikuma 15.1.punktam pārliecinās attiecīgo informāciju iegūstot publiskajā datubāzē;
   2. ja pretendents ir apvienība – apvienības dalībnieku noslēgtās vienošanās kopija, kurā ir norādīts katram apvienības dalībniekam nododamo izpildāmo darbu daļa procentos no piedāvātās kopējās līguma cenas un šo darbu raksturojums. Gadījumā, ja vismaz viena apvienības dalībnieka finanšu rādītāji neatbilst nolikuma 16.1.punkta prasībām, vienošanās jānorāda apvienības dalībnieks (-i), kurš (-i) būs finansiāli atbildīgs (-i) par iepirkuma līguma izpildi;
   3. informācija par pretendenta veiktajiem darbiem, saskaņā ar nolikuma 16.1.-16.2.punktā noteiktajām prasībām, norādot darbu pasūtītāju, pakalpojuma nosaukumu un raksturojumu, darbu izpildes periodu (darbu saraksta paraugs nolikuma 3.pielikumā) un **obligāti pievienojot** darbu pasūtītāju izziņas (atsauksmes) par visiem sarakstā norādītajiem pakalpojumiem, kurās tas apliecina pretendenta pieredzi nolikuma 16.1.-16.2.punktā minēto darbu veikšanā (ja pretendents objektīvu iemeslu dēļ nevar iesniegt pasūtītāja izziņas, jāiesniedz citi dokumenti, kas apliecina pretendenta pieredzes atbilstību nolikuma prasībām);
   4. informācija, kas apliecina nolikuma 16.4.4., 16.4.6. punktā norādīto speciālista pieredzi, norādot darbu pasūtītāju, pakalpojuma nosaukumu un raksturojumu, darbu izpildes periodu (darbu saraksta paraugs nolikuma 3.pielikumā), **obligāti pievienojot** darbu pasūtītāju izziņas (atsauksmes) par visiem sarakstā norādītajiem pakalpojumiem, kurās tas apliecina pretendenta piedāvāto speciālistu pieredzi nolikuma 16.4.4., 16.4.6. punktā minēto darbu veikšanā (ja pretendents objektīvu iemeslu dēļ nevar iesniegt darbu pasūtītāja izziņas, jāiesniedz citi dokumenti, kas apliecina speciālistu pieredzes atbilstību nolikuma prasībām);
   5. nolikuma 16.4.punktā norādīto speciālistu apliecinājumus par gatavību veikt attiecīgā speciālista pienākumus iepirkuma līguma ietvaros, ja pretendents tiek atzīts par konkursa uzvarētāju un pretendentam jānorāda, kāds būs tiesisko attiecību veids (darba līgums, uzņēmuma līgums, vai tml.) starp pretendentu un nolikuma 16.4.punktā norādītajiem speciālistiem;
   6. dokumenti, kas apliecina pretendenta rīcībā esošā personāla/darbinieku kvalifikāciju, tā atbilstību nolikuma 16.4.punktā noteiktajām prasībām (diploms, apliecības, atļaujas, sertifikāti u.tml.) un speciālistu saraksts, kas nodrošinās Pakalpojumu iepirkuma līguma ietvaros, ja pretendents tiks atzīts par Iepirkuma procedūras uzvarētāju, atbilstoši noteiktajai tabulai:

|  |  |  |  |
| --- | --- | --- | --- |
| Speciālists atbilstoši nolikuma \_\_\_\_\_.punktam | Vārds, uzvārds | Izglītības un/vai kvalifikācijas apraksts | Atbilstību prasībām apliecinošie dokumenti (diploms, apliecības, atļaujas, sertifikāti u.tml.) |
|  |  |  |  |

* 1. pretendenta apliecinājums, ka tā rīcībā ir tehniskais personāls un aprīkojums (iekārtas, instrumenti u.c.), kas nepieciešams kvalitatīvai un sekmīgai iepirkuma līguma izpildei;
  2. nolikuma 16.7.punktā minētās vienošanās kopija, ja pretendents darbu izpildē plāno piesaistīt apakšuzņēmēju, kura sniedzamo pakalpojumu vērtība ir vismaz 10 000 *euro*, pievienojot informāciju par apakšuzņēmēja paraksta tiesīgajām amatpersonām. Ja apakšuzņēmējs ir ārvalstu persona, tam jāiesniedz reģistrācijas apliecības kopija, kas apliecina atbilstību nolikuma 15.1.punktam. Attiecībā uz Latvijas Republikā Komercreģistrā reģistrētiem apakšuzņēmējiem Pasūtītājs par šo apakšuzņēmēju atbilstību 15.1.punktam pārliecinās attiecīgo informāciju iegūstot publiskajā datubāzē. Ja apakšuzņēmējs ir ārvalstu persona un nav reģistrēts Latvijas Republikas.
  3. Ņemot vērā, ka Sabiedrisko pakalpojumu sniedzēju iepirkumu likuma izpratnē apakšuzņēmējs ir arī pretendenta apakšuzņēmēja piesaistīta vai nolīgta persona, kura sniedz pakalpojumus, kas nepieciešami pasūtītāja noslēgtā pakalpojuma līguma izpildei, neatkarīgi no tā, vai šī persona pakalpojumu sniedz pretendentam vai citam apakšuzņēmējam (turpmāk nolikuma tekstā - apakšuzņēmēja apakšuzņēmējs), šajā punktā minētos dokumentus ir jāiesniedz arī attiecībā uz apakšuzņēmēja apakšuzņēmēju, ja tā sniedzamo pakalpojumu vērtība ir vismaz 10 000 *euro*.
  4. Lai izvērtētu, vai apakšuzņēmēja sniedzamo pakalpojumu vērtība ir vismaz 10 000 *euro*, jāņem vērā, ka saskaņā ar Sabiedrisko pakalpojumu sniedzēju iepirkumu likumu apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumusniedzamo pakalpojumu vērtību. Par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķirošā ietekme attiecīgajā apakšuzņēmējā.
  5. nolikuma 16.8.punktā minētā apliecinājuma vai vienošanās kopiju par sadarbību konkrētā līguma izpildē vai par nepieciešamo resursu nodošanu pretendenta rīcībā, ja pretendents, lai apliecinātu tā kvalifikācijas atbilstību nolikumā noteiktajām prasībām, balstās uz citas personas iespējām.
  6. dokuments, kas apliecina piedāvājuma nodrošinājumu nolikuma 7.1.punktā paredzētajā apmērā un kārtībā;
  7. pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām**;**
  8. Ja pretendents ir apvienība, tad katram no apvienības dalībniekiem jāiesniedz visa nolikuma 17.1.punktā paredzētā informācija. Savukārt, nolikuma 17.3., 17.4., 17.5., 17.6., 17.7., 17.10.punktā paredzēto informāciju var iesniegt viens vai vairāki no apvienības dalībniekiem atbilstoši šajos punktos noteiktajām prasībām, savukārt, 17.7., 17.8., 17.9., 17.11.punktā paredzēto informāciju (vai apliecinājumu) apvienības dalībnieki iesniedz kopā;
  9. Kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām (nolikuma IV.sadaļa) Pretendents ir tiesīgs iesniegt Eiropas vienoto iepirkuma procedūras dokumentu, tajā aizpildot II daļu “Informācija par ekonomikas dalībnieku”, III daļu “Izslēgšanas iemesli”, IV daļu “Atlases kritēriji”, VI daļu “Noslēguma apliecinājumi”. Pretendents iesniedz Eiropas vienoto iepirkuma procedūras dokumentu par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, tajā aizpildot II daļu “Informācija par ekonomikas dalībnieku”, III daļu “Izslēgšanas iemesli”, IV daļu “Atlases kritēriji”, VI daļu “Noslēguma apliecinājumi”. Pretendents iesniedz Eiropas vienoto iepirkuma procedūras dokumentu par katru tā norādīto apakšuzņēmēju, kura sniedzamo pakalpojumu vērtība ir vismaz 10 000 *euro*, tajā aizpildot II daļu “Informācija par ekonomikas dalībnieku”, III daļu “Izslēgšanas iemesli”, VI daļu “Noslēguma apliecinājumi”. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Eiropas vienotais iepirkuma procedūras dokuments ir pieejams Elektronisko iepirkumu sistēmas tīmekļvietnē: [espd.eis.gov.lv](http://espd.eis.gov.lv/filter?lang=lv). Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām.
  10. Nolikuma 14.1., 14.2.punktā norādīto izslēgšanas nosacījumu esamību iepirkuma komisija pārbauda attiecībā uz pretendentu, kuram būtu piešķiramas līguma slēgšanas tiesības, rīkojoties saskaņā ar [Sabiedrisko pakalpojumu sniedzēju iepirkumu likuma](https://likumi.lv/ta/id/288730-sabiedrisko-pakalpojumu-sniedzeju-iepirkumu-likums) [48.](https://likumi.lv/ta/id/288730-sabiedrisko-pakalpojumu-sniedzeju-iepirkumu-likums#p48) panta nosacījumiem un Starptautisko un Latvijas Republikas nacionālo sankciju likuma 11.1 panta nosacījumiem. Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas gadījumi netiek pārbaudīti uz personām, uz kuru iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē un apakšuzņēmējiem.
  11. Pasūtītājs pieprasa, lai pretendents nomaina apakšuzņēmēju, kura sniedzamo pakalpojumu vērtība ir vismaz 10 000 *euro*, ja tas atbilst nolikuma 14.1.punktā norādītajiem izslēgšanas nosacījumiem, un personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, ja tā atbilst nolikuma 14.1.punktu izslēgšanas nosacījumiem. Ja pretendents 10 darbdienu laikā pēc pieprasījuma izsniegšanas vai nosūtīšanas dienas neiesniedz dokumentus par jaunu paziņojumā par līgumu vai iepirkuma procedūras dokumentos noteiktajām prasībām atbilstošu apakšuzņēmēju vai personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, Pasūtītājs izslēdz pretendentu no dalības iepirkuma procedūrā.
  12. Ja uz pretendentu, apvienības biedru, ja pretendents ir apvienība, vai personālsabiedrības biedru, ja pretendents ir personālsabiedrība, vai uz personām, kurām kandidātā vai pretendentā ir izšķirošā ietekme uz līdzdalības pamata normatīvo aktu par koncerniem izpratnē, vai uz pretendenta patieso labuma guvēju ir attiecināmi Sabiedrisko pakalpojumu sniedzēju iepirkumu likuma 48. panta otrās daļas 1., 4., 5., 6., 7., 8., 9., 10., 11., 12., 13. un 14. punktā minētie izslēgšanas nosacījumi un nav piemērojami Sabiedrisko pakalpojumu sniedzēju iepirkumu likuma 48. panta ceturtās daļas 2., 3., 4., 5. un 6. punktā noteiktie izņēmumi, Pasūtītājs rīkojas atbilstoši Sabiedrisko pakalpojumu sniedzēju iepirkumu likuma 49.panta pirmajā, otrajā, trešajā un ceturtajā daļā noteiktajam.

**VI PIEDĀVĀJUMS**

1. Piedāvājumu veido tehniskais piedāvājums un finanšu piedāvājums.
2. Tehniskais un finanšu piedāvājums jāsagatavo saskaņā ar tehniskā un finanšu piedāvājuma tabulu MS Excel formātā (nolikuma 5.pielikums) un jāpievieno Laika grafiks kā tehniskā piedāvājuma sastāvdaļa (paraugs Tehniskās specifikācijas 15.pielikumā), ņemot vērā Tehnisko specifikāciju (nolikuma 4.pielikums) un līguma projektu (nolikuma 6.pielikums).
3. Finanšu piedāvājumā izmaksās jāiekļauj visas nodevas, nodokļi un pārējās izmaksas, kuras ir nepieciešamas un saistošas pretendentam, izņemot PVN, kā arī pieskaitāmie izdevumi un pārējās izmaksas, lai nodrošinātu visa darba procesa izpildi. Visām izmaksām jābūt norādītām *euro.* Visām cenām un izmaksām jābūt norādītām ar precizitāti 2 (divas) zīmes aiz komata.
4. Tehniskajā piedāvājumā attiecībā uz aprīkojumam norādītajām pozīcijām, kur norādīts konkrēta ražotājs un / vai modelis, Pretendents ir tiesīgs piedāvāt arī aprīkojumu, kas ir ekvivalents vai labāks. Ekvivalenta vai labāka aprīkojuma piedāvāšanas gadījumā Pretendentam ir jāiesniedz dokumentācija, kas apliecina, ka tā piedāvātais aprīkojums ir ekvivalents vai labāks Tehniskajā piedāvājumā norādītajam.

**VII PIEDĀVĀJUMU VĒRTĒŠANAS KĀRTĪBA**

1. Pēc piedāvājumu atvēršanas iepirkuma komisija bez pretendentu klātbūtnes veic iesniegto piedāvājumu vērtēšanu – pretendentu piedāvājumu noformējuma pārbaudi, pretendentu atlases, tehnisko un finanšu daļu atbilstības pārbaudi.
2. Ja piedāvājuma dokumenti nav noformēti atbilstoši nolikuma prasībām, iepirkuma komisija, ņemot vērā iesniegto dokumentu trūkumu būtiskumu un/vai trūkumu ietekmi uz iespēju izvērtēt pretendenta atbilstību kvalifikācijas prasībām un piedāvājumu pēc būtības, ir tiesīga piedāvājumu nevērtēt.
3. Ja pretendents neatbilst nolikumā izvirzītajām kvalifikācijas prasībām vai pretendenta finanšu vai tehniskais piedāvājums neatbilst nolikumā noteiktajām prasībām, tā piedāvājums tiek noraidīts.
4. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības, visiem piedāvājumiem pirms tam pārbaudot aritmētisko kļūdu neesamību (kļūdu labojumi tiek veikti, uzskatot, ka pareizi ir norādīta vienības cena).
5. Iepirkuma komisija pārbauda vai nav iesniegti nepamatoti lēti piedāvājumi un nepieciešamības gadījumā pieprasa skaidrojumu par piedāvāto cenu vai izmaksām saskaņā ar Sabiedrisko pakalpojumu sniedzēju iepirkumu likuma 59.pantu.
6. Piedāvājuma izvēles kritērijs ir **saimnieciski visizdevīgākais piedāvājums, kuru nosaka, ņemot vērā zemāko kopējo cenu EUR bez PVN**.
7. Par saimnieciski visizdevīgāko piedāvājumu iepirkuma komisija atzīst piedāvājumu, kurš kopsummā ieguvis visaugstāko novērtējumu, un kurš atbilst nolikuma prasībām.
8. Gadījumā, ja ir iesniegtas divas vienādas zemākās cenas, piegādes tiesības tiek piešķirtas tam pretendentam, kurš ir veicis lielākus nodokļu maksājumus valsts kopbudžetā pēdējā gada, par kuru likumā noteiktajā kārtībā ir iesniegts gada pārskats, laikā.
9. Komisija pieņem lēmumu par iepirkumu līguma slēgšanu vai pieņem lēmumu par konkursa izbeigšanu vai pārtraukšanu Ministru kabineta 2017.gada 28.marta noteikumos Nr.187 “Sabiedrisko pakalpojumu sniedzēju iepirkuma procedūru un metu konkursu norises kārtība” 4.nodaļā minētajos gadījumos.
10. Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu konkursā, informāciju nosūtot pa pastu, faksu vai elektroniski, izmantojot drošu elektronisko parakstu, vai pievienojot elektroniskajam pastam skenētu dokumentu, vai nododot personīgi.

**VIII IEPIRKUMA LĪGUMS, TĀ SAGATAVOŠANAS**

**UN NOSLĒGŠANAS KĀRTĪBA**

1. Iepirkuma līguma projekts ir pievienots nolikuma 6.pielikumā.
2. Iepirkumu komisijas lēmums un paziņojums par konkursa uzvarētāju, ar kuru tiks slēgts iepirkuma līgums, ir pamats iepirkuma līguma sagatavošanai. Līgums tiek slēgts uz pretendenta piedāvājuma pamata.
3. Ja pretendents ir apvienība, apvienības dalībniekiem pirms iepirkuma līgumu noslēgšanas jāizveido personālsabiedrība (pilnsabiedrība), kurai jābūt reģistrētai Latvijas Republikas Uzņēmumu reģistrā vai attiecīgā ārvalsts reģistrā, un jāiesniedz Pasūtītājam personālsabiedrības (pilnsabiedrības) dibināšanas līguma (sabiedrības līgumu) kopija **vai** jānoslēdz sabiedrības līgums, vienojoties par apvienības dalībnieku atbildības sadalījumu, kurš jāiesniedz Pasūtītājam. Ja personālsabiedrība (pilnsabiedrība) ir reģistrēta attiecīgā ārvalsts reģistrā, jāiesniedz dokuments, kas apliecina minētās reģistrācija esamību. Par personālsabiedrības (pilnsabiedrības) reģistrāciju Latvija Republikas Uzņēmumu reģistrā Pasūtītājs pārliecinās, informāciju iegūstot publiskajā datubāzē.
4. Ja Sabiedrisko pakalpojumu sniedzēju iepirkumu likuma 65.panta septītajā daļā norādītajā termiņā, kurš tiek skaitīts no dienas, kad visi pretendenti informēti par konkursa rezultātiem, Iepirkumu uzraudzības birojs nesaņem pretendentu iesniegumus par Pasūtītāja pieņemto lēmumu, Pasūtītājs var slēgt līgumu ar izraudzīto pretendentu – konkursa uzvarētāju.
5. Iepirkuma līgums ar konkursa uzvarētāju tiks noslēgts pēc uzaicinājuma parakstīt iepirkuma līgumu saņemšanas no Pasūtītāja. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc uzaicinājuma parakstīt iepirkuma līgumu saņemšanas no Pasūtītāja (līguma neparakstīšana šādā gadījumā tiek uzskatīta par atsacīšanos slēgt līgumus), iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu piedāvājumu ar zemāko cenu, vai pārtraukt konkursu, neizvēloties nevienu piedāvājumu.
6. 5 (piecu) darba dienu termiņš pēc pretendenta lūguma var tikt pagarināts, ja izraudzītajam pretendentam nav iespējams ievērot termiņu objektīvu iemeslu dēļ – sakarā ar nolikuma nosacījumu izpildi par personālsabiedrības izveidi (ja izraudzītais pretendents ir apvienība. Ja tiek pieņemts lēmums slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu, bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
7. Ja noteiktajā termiņā tiek saņemts Iepirkumu uzraudzības biroja aizliegums slēgt līgumu, Pasūtītājs rīkojas saskaņā ar tā norādījumiem.
8. Līgums satur visas vienošanās starp Pasūtītāju un izvēlēto konkursa uzvarētāju, atbilstoši nolikumā paredzētajam līguma projektam.
9. Līgumā starp Pasūtītāju un konkursa uzvarētāju var paredzēt atsevišķu līgumu noteikumu maiņu, ievērojot Sabiedrisko pakalpojumu sniedzēju iepirkumu likuma prasības un principus, ja tam piekrīt abas puses.

**IX IEPIRKUMU KOMISIJA**

1. Iepirkuma komisija ir tiesīga:
   1. pieprasīt no pretendentiem, kas piedalās konkursā, rakstiskus precizējumus par iesniegtajiem dokumentiem un piedāvājumu, ja tas nepieciešams piedāvājumu vērtēšanai un salīdzināšanai (tajā skaitā iepirkuma komisija ir tiesīga pieprasīt atsevišķu darbu veidu izvērstu kalkulāciju, lai noteiktu, vai šo darbu veidu izmaksās iekļautas visas saprātīgi paredzamās ar konkrēta darba izpildi saistītās izmaksas);
   2. veikt labojumus pretendentu piedāvājumos, ja tajos konstatētas aritmētiskas kļūdas un informēt par kļūdu labojumu. Aritmētisko kļūdu labojumi tiek veikti izejot no fakta, ka piedāvājumā pareizi ir norādīta katras vienības cena;
   3. noteikt termiņu, līdz kuram pretendentam jāsniedz atbilde, ja komisija pieprasa, lai pretendents precizē informāciju par savu piedāvājumu;
   4. pieaicināt komisijas darbā speciālistus vai ekspertus ar padomdevēju tiesībām;
   5. neizskatīt un noraidīt piedāvājumus, ja pretendents nav iesniedzis šim nolikumam atbilstošus pretendenta novērtēšanas dokumentus vai piedāvājuma dokumenti neatbilst šajā nolikumā noteiktajām prasībām;
   6. lemt par konkursa termiņu pagarināšanu;
   7. normatīvajos aktos paredzētajos gadījumos izbeigt vai pārtraukt konkursu;
   8. noteikt konkursa uzvarētāju;
   9. citas tiesības saskaņā ar nolikumu un normatīvajiem aktiem.
2. Iepirkuma komisijai ir pienākumi:
   1. izskatīt un izvērtēt saskaņā ar konkursa nolikumu iesniegtos pretendentu piedāvājumus;
   2. Sabiedrisko pakalpojumu sniedzēju iepirkumu likumā paredzētajos gadījumos sniegt paskaidrojumus pretendentiem par nolikuma saturu un pieņemtajiem lēmumiem;
   3. citi pienākumi saskaņā ar nolikumu un normatīvajiem aktiem.

**X PRETENDENTA TIESĪBAS UN PIENĀKUMI**

1. Katram pretendentam Sabiedrisko pakalpojumu sniedzēju iepirkumu likumā paredzētajā kārtībā un termiņā ir tiesības pieprasīt Pasūtītājam un iepirkuma komisijai sniegt paskaidrojumus par konkursa nolikumu, pieprasīt izsniegt komisijas sēdes protokola, kurā atspoguļoti komisijas pieņemtie lēmumi, kopiju, pārsūdzēt Pasūtītāja un iepirkuma komisijas rīcību vai pieņemto lēmumu, kā arī citas tiesības un pienākumi saskaņā ar Sabiedrisko pakalpojumu sniedzēju iepirkumu likumu un citiem normatīvajiem aktiem.
2. Katrs pretendents, līdz ar piedāvājuma iesniegšanu, piekrīt visiem konkursa nolikumā minētajiem nosacījumiem un apņemas ievērot visus konkursa nolikumā minētos nosacījumus kā pamatu iepirkuma izpildei.

**PIELIKUMI**

1. pielikums – Garantijas vēstule (paraugs);

2. pielikums – Pieteikuma veidlapa;

3.pielikums – Veikto darbu saraksts (paraugs);

4.pielikums – Tehniskā specifikācija (pēdējais aktualizācijas datums 25.03.2024.),

5.pielikums – Tehniskā un finanšu piedāvājuma paraugi (*MS Excel formātā*);

6.pielikums – Iepirkuma līguma projekts.

Iepirkuma komisijas priekšsēdētāja

RP SIA “Rīgas satiksme”

Iepirkumu juridiskā nodrošinājuma nodaļas vadītāja

*/elektroniski parakstīts/* K.Meiberga

1.pielikums  
Atklāta konkursa nolikumam  
“Elektrosaimniecības dispečerpunktu un apakšstaciju monitoringa

un telemehānikas darbības paplašināšana”   
identifikācijas Nr. RS/2024/16

**Garantijas vēstule (paraugs)**

Vieta, datums

Ievērojot to, ka **pretendents \_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk – Pretendents) ir iesniedzis piedāvājumu atklātā konkursā “Elektrosaimniecības dispečerpunktu un apakšstaciju monitoringa un telemehānikas darbības paplašināšana”, identifikācijas Nr. RS/2024/16 (turpmāk – Piedāvājums),

**garantijas devējs \_\_\_\_\_\_\_\_\_\_\_\_\_\_\_\_**,reģistrācijas Nr. \_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk – Garantijas devējs) sniedz garantiju \_\_\_\_\_\_\_\_\_\_\_\_\_\_\_\_\_\_\_\_\_ *euro* **(summa cipariem un vārdiem)** apmērā.

Garantijas devējs apņemas samaksāt augstāk norādīto naudas summu 5 (piecu) darba dienu laikā pēc attiecīgas prasības no pasūtītāja **RP SIA “Rīgas satiksme”** (turpmāk – Pasūtītājs) saņemšanas, šādos gadījumos:

1. ja Pretendents Piedāvājuma spēkā esamības periodā atsauc savu piedāvājumu;
2. ja Pretendents, kļūstot par atklāta konkursa uzvarētāju, neparaksta iepirkuma līgumu Pasūtītāja noteiktajā termiņā.

Pasūtītājam nav nepieciešams pierādīt vai dot pamatojumu, vai iemeslus savai prasībai, un Pretendentam nav tiesību apspriest šo prasību. Visus izdevumus, kas saistīti ar garantijas izsniegšanu un samaksu, Pasūtītājam sedz Pretendents.

Saskaņā ar šo garantiju Garantijas devējam ir pienākums, iestājoties iepriekš minētajiem gadījumiem, samaksāt Pasūtītājam pēc Pasūtītāja pirmā rakstiskā pieprasījuma (5 (piecu) darba dienu laikā no pieprasījuma saņemšanas), tādu summu, kādu Pasūtītājs pieprasa, taču nepārsniedzot augstāk norādīto pilno garantijas summu. Savā pieprasījumā Pasūtītājs norāda, kurš no augstāk minētajiem gadījumiem ir iestājies.

Garantijas devēja saistības ir negrozāmas un bezierunu, nekādas darbības vai nosacījumi nevar ietekmēt garantijas spēkā esamību.

Šī garantija ir spēkā līdz īsākajam no šādiem termiņiem:

1. Piedāvājuma nodrošinājuma spēkā esamības termiņā – 6 (sešus) mēnešus, skaitot no Piedāvājuma atvēršanas dienas beigām, kas noteikts, sākot no atklāta konkursa nolikuma 6.4.punktā minētās Piedāvājumu atvēršanas dienas;
2. līdz iepirkumu līgumu noslēgšanai.

Šai garantijai tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām („The ICC Uniform Rules for Demand Guaranties”, ICC Publication, No.758). Visus jautājumus, ko neregulē minētie noteikumi (URDG 758), regulē Latvijas Republikas likums.

Visus strīdus saistībā ar šo garantiju izskata Latvijas Republikas tiesas.

Garantija ir sastādīta 2 (divos) eksemplāros, to saņēmēji:

1. Garantijas devējs (1 eksemplārs);
2. RP SIA “Rīgas satiksme” (1 eksemplārs).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Garantijas devēja vārdā

2.pielikums  
Atklāta konkursa nolikumam  
“Elektrosaimniecības dispečerpunktu un apakšstaciju monitoringa

un telemehānikas darbības paplašināšana”   
identifikācijas Nr. RS/2024/16

**PIETEIKUMA IESNIEGŠANAI IETEICAMĀ FORMA***(uz pretendenta veidlapas)*

**Pieteikums par piedalīšanos atklātā konkursā**

“Elektrosaimniecības dispečerpunktu un apakšstaciju monitoringa un telemehānikas darbības paplašināšana”, identifikācijas Nr. RS/2024/16

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr. / Fakss** |  |
| **e-pasta adrese** |  |

1. **PIETEIKUMS**

Iepazinušies ar atklāta konkursa nolikumu un tā pielikumiem, mēs atbilstoši nolikuma prasībām iesniedzam piedāvājumu un apliecinām savu atbilstību atklāta konkursa nolikuma prasībām.

Iesniedzot piedāvājumu, mēs apliecinām, ka esam iepazinušies ar atklāta konkursa dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus atklāta konkursa nolikumam pievienotā līguma projektā noteiktos nosacījumus.

Ar šo mēs apstiprinām, ka mūsu piedāvājums ir spēkā **6 (sešus) mēnešus**, skaitot no datuma, kas atklāta konkursa nolikumā ir noteikts kā piedāvājumu iesniegšanas pēdējais termiņš.

Ar šo apliecinām, ka visa dokumentācija, kas iesniegta kopā ar šo pieteikumu, ir patiesa un var tikt pārbaudīta attiecīgās institūcijās, bankās un pie uzņēmuma klientiem.

Pretendenta vai visu piegādātāju apvienības dalībnieku (gadījumā, ja pretendents ir personu apvienība) vai pretendenta piesaistītā apakšuzņēmēja atbilstība mazā vai vidējā uzņēmuma definīcijai atbilstoši Eiropas Komisijas 2014.gada regulas Nr.651/2014 1.pielikuma 2.pantam:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Jānorāda uzņēmuma nosaukums un vārds “atbilst” vai “neatbilst”.*

*Piemēram: Pretendents SIA “xxx” – atbilst. Pretendenta dalībnieks SIA “xxx” – neatbilst.)*

Informējam, ka uzņēmuma patiesais labuma guvējs ir - [[1]](#footnote-2)

Informējam, ka persona, kurai pretendentā ir izšķirošā ietekme uz līdzdalības pamata normatīvo aktu par koncerniem izpratnē, ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_[[2]](#footnote-3)

Paraksta pretendenta pārstāvis ar pārstāvniecības tiesībām vai tā pilnvarotā persona:

|  |  |
| --- | --- |
| Vārds, uzvārds |  |
| Amats |  |
| Paraksts |  |
| Datums |  |

3.pielikums  
Atklāta konkursa nolikumam  
“Elektrosaimniecības dispečerpunktu un apakšstaciju monitoringa

un telemehānikas darbības paplašināšana”   
identifikācijas Nr. RS/2024/16

**Veikto darbu saraksts**

(paraugs)

**Pretendenta pieredze** atbilstoši nolikuma 16.1.-16.2.punktā noteiktajām prasībām:

|  |  |  |  |
| --- | --- | --- | --- |
| Nr. | Pasūtītājs | Pakalpojuma nosaukums un raksturojums, t.sk. līgumcena | Izpildes termiņi  (no – līdz) |
| 1. |  |  |  |
| 2. |  |  |  |
| 3. |  |  |  |

**Pretendenta speciālista \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*vārds, uzvārds*) pieredze** atbilstoši nolikuma 16.4.4.punktā noteiktajām prasībām:

|  |  |  |  |  |
| --- | --- | --- | --- | --- |
| Nr. | Pasūtītājs | Izpildītājs | Pakalpojuma nosaukums un raksturojums | Izpildes termiņi  (no – līdz) |
| 1. |  |  |  |  |
| 2. |  |  |  |  |

**Pretendenta speciālista \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*vārds, uzvārds*) pieredze** atbilstoši nolikuma 16.4.6.punktā noteiktajām prasībām:

|  |  |  |  |  |
| --- | --- | --- | --- | --- |
| Nr. | Pasūtītājs | Izpildītājs | Pakalpojuma nosaukums un raksturojums | Izpildes termiņi  (no – līdz) |
| 1. |  |  |  |  |
| 2. |  |  |  |  |

4.pielikums  
Atklāta konkursa nolikumam  
“Elektrosaimniecības dispečerpunktu un apakšstaciju monitoringa

un telemehānikas darbības paplašināšana”   
identifikācijas Nr. RS/2024/16

**TEHNISKĀ SPECIFIKĀCIJA**

**Elektrosaimniecības dispečerpunktu un apakšstaciju monitoringa**

**un telemehānikas darbības paplašināšana**

|  |
| --- |
| 1. **Iepirkuma priekšmets** |
| * 1. **Situācijas apraksts**   Strukturāli Rīgas sabiedriskā transporta energosistēma sastāv no vilces apakšstacijām, kabeļu tīkla un kontakttīklu posmiem. Nodrošinot stabilu elektriskā transporta kustību, viens no svarīgākiem faktoriem ir vilces apakšstaciju nepārtraukta darbība, savukārt, apakšstaciju darbība ir atkarīga no attālinātas pārvaldības telemehānikas sistēmas darbības. Rīgā visas vilces apakšstacijas tiek kontrolētas attālināti izmantojot telemehānikas sistēmu. Galvenais telemehānikas sistēmas uzdevums ir apakšstaciju vadīšana un kontrolēšana no attāluma. Ņemot vērā apakšstaciju nepārtrauktās darbības nozīmīgumu, to darbība visu apakšstacijās uzstādīto iekārtu darbība tiek nepārtraukti uzraudzīta un kontrolēta no pults operatoru vadības punkta un elektrisko tīklu dispečera vadības punkta. Vadības punkti spēj attālināti vadīt apakšstacijās uzstādītās iekārtas un kontrolēt to stāvokli.  RP SIA "Rīgas satiksmes" Elektrosaimniecības apakšstacijas tiek uzraudzītas un vadītas izmantojot telemehānikas sistēmu "Telemix". Esošā telemehānikas sistēma tika ieviesta 2009. gadā. Par vairākiem gadiem elektrotehnoloģiju iespējas spēcīgi attīstījās un kļuva plašāk pieejamas. Mūsdienas ekspluatējamā sistēma “ARCEL” jau ir uzskatāma par novecojušu, par cik eksistē modernākas un efektīvākas telemehānikas sistēmas, kuras jau veiksmīgi tiek izmantotas citās valstīs. Līdz ar to, tika iesākti un realizēti vairāki jaunās telemehānikas sistēmas ieviešanas projekti. Uz doto brīdi no visām 35 vilces apakšstacijām jaunā telemehānikas sistēma ir uzstādīta un nodota ekspluatācijā 15 vilces apakšstacijās. Papildus vēl par 6 apakšstacijām ir noslēgts līgums ar būvdarbu veicēju par jaunās telemehānikas sistēmas ieviešanas darbiem. Dotais projekts paredz atlikušo 14 apakšstaciju aprīkošanu ar modernizēto telemehānikas sistēmu. |
| 1. **Iepirkuma projekta sastāvdaļas** |
| Jaunās telemehānikas sistēmas ieviešanas projekts paredz trīs sadaļas. Projekta ietvaros ir jāparedz:  - izstrādāt projekta dokumentāciju jaunās telemehānikas sistēmas ieviešanai;  - veikt jaunā telemehānikas sistēmas iekārtu uzstādīšanu un montāžas darbus;  - veikt nepieciešamos programmēšanas un jauno objektu pievienošanas darbus esošajā apakšstaciju telemehānikas SCADA sistēmā. |
| **2.1. Projekta dokumentācijas izstrāde**  Telemehānikas sistēmas projekta dokumentācijai ir jāiekļauj:  - skaidrojošais apraksts;  - projektētāja kvalifikāciju apliecinošie sertifikāti elektrotehniskās kontroles, vadības un automatizācijas sistēmu jomā;  - telemehānikas sistēmā pielietojamo signālu koptabula;  - precīzi uzmērīts telpu un iekārtu izvietojuma plāns;  - projektējamo iekārtu un kontrolvadības kabeļu plāns;  - telemehānikas sistēmas elektriskās shēmas;  - elektriskās shēmas ar uzrādītiem kabeļu pievienojumiem pie apakšstacijas iekārtām;  - kontrolvadības kabeļu žurnāls;  - pielietojamo materiālu specifikācija, apjomi un datu lapas. |
| **2.2. Iekārtu uzstādīšanas un sistēmas montāžas darbi apakšstacijās**  Projekta ietvaros ir jāparedz iekārtu iegāde, piegāde un uzstādīšana vilces apakšstaciju objektos. Pēc sistēmas uzstādīšanas un montāžas darbu pabeigšanas, paredzēt sagatavot un iesniegt izpilddokumentāciju par veiktajiem darbiem. Izpilddokumentācijā ir jāiekļauj:  - sistēmas darbības apraksts;  - sistēmas lietošanas instrukcija;  - signālu koptabula ar uzradītām kabeļu pievienojumu vietām;  - elektriskās shēmas;  - kontrolvadības kabeļu žurnāls;  - uzstādīto iekārtu datu lapas. |
| **2.3. Iekārtu programmēšana un konfigurēšana vienotā SCADA sistēmā**  Projekta ietvaros programmēt un konfigurēt industriālās automatizācijas iekārtas, nodrošinot to signālu apstrādi, attēlošanu un procesu vadību lokāli un Pasūtītāja vienotajā monitoringa un telemehānikas sistēmā AVEVA SCADA. Pēc programmēšanas un iekārtu konfigurēšanas darbu pabeigšanas paredzēt izstrādāt un iesniegt:   * apakšstacijās uzstādīto HMI vizualizējas un lietošanas aprakstu; * SCADA vadības un sistēmas monitoringa darbības un lietošanas aprakstu; * organizēt dispečeru apmācības jaunās sistēmas lietošanas prasmju pilnveidošanai. |
| 1. **Telemehānikas sistēmas prasības** |
| * 1. **Telemehānikas sistēmas vispārīgās prasības**   Vilces apakšstaciju telemehānikas sistēma ir vienota SCADA sistēma, kura pakāpeniski tiek papildināta ar jaunajiem apakšstaciju objektiem. Sistēma nepārtraukti tiek pilnveidota un uzlabota. Pirms nodrošināt jauno apakšstaciju objektu pieslēgšanu, ir jāizpēta esošā sistēma, kā arī ir jāizprot tās darbības princi un uzbūve. Pievienojot jaunos apakšstaciju objektu ir jāparedz pielietot jau iepriekš izmantotie un tipveidīgie risinājumi.  Jaunajai telemehānikas sistēmai ir jāparedz:   * attēlot apakšstacijā uzstādītas elektroiekārtas; * vadīt un kontrolēt elektroiekārtas un to stāvokļus; * nodrošināt visus objektu uzraudzīšanu reālajā laikā; * attēlot trauksmes un brīdinājuma signālus no apakšstacijas iekārtām; * saglabāt vēstures notikumus par notikumiem un objektu stāvokļu izmaiņām. |
| * 1. **Telemehānikas sistēmas iekārtu uzstādīšanas un sistēmas montāžas prasības**      1. Pirms tiks izstrādāta jauno apakšstaciju telemehānikas sistēmas projekta dokumentācija ir jāizpēta pielietotie risinājumi apakšstacijās, kurās telemehānikas sistēma jau ir modernizēta un ieviesta ekspluatācijā.      2. Izstrādājamā projekta dokumentācijā ir jāparedz izmanot līdzīgus risinājumus, kādi jau ir pielietoti apakšstacijās ar modernizēto telemehānikas sistēmu.      3. Projekta izstrādes laikā elektroiekārtām, kuras ir aprīkotas ar programmējamo loģisko kontrolleri (PLC) ir jāparedz izmantot komunikāciju ar telemehānikas iekārtam pa neatkarīgu līniju caur Ethernet sakaru interfeisu.      4. Elektroiekārtu svarīgāko signālu nolasīšanai ir jāparedz pielietot neatkarīgu kabeļu dzīslu līnijas ar sauso kontaktu darbības principu. Signālu sadalīšanu pēc veida nepieciešams saskaņot ar Pasūtītāju.      5. Izvēlēto iekārtu, kabeļu un citu saistīto materiālu nomenklatūru un to izbūves risinājumus projektēšanas gaitā nepieciešams saskaņot ar Pasūtītāju.      6. Visus konstruktīvos risinājumus, tajā skaitā īpaši sarežģītu mezglu izbūves risinājumus un mezglus, un to realizācijā izmantojamos materiālus un izstrādājumus, kā arī projektēšanas gaitā veiktās izmaiņas saskaņot ar Pasūtītāju.      7. Jaunās telemehānikas sistēmas montāžas laikā ir jāparedz visi nepieciešamie papildus darbi, kuri ir nepieciešami projekta veiksmīgai realizācijai.      8. Visu jaunās telemehānikas sistēmas uzstādīšanas un montāžas darbu organizācijas process ir jāorganizē, lai tiktu nodrošināta nepārtraukta apakšstacijas darbība un tramvaju elektroapgāde.      9. Montāžas darbi, kas ir saistīti ar elektroiekārtu un sadales iekārtu operatīvajiem pārslēgumiem ir savlaicīgi jāplāno un jāskaņo ar Pasūtītāju.      10. Montāžas darbi, kas ir saistīti ar augstsprieguma un citām elektroiekārtām, kas darbojas 24x7 stundu režīmā ir jāplāno tikai nakts laikā, iepriekš saskaņojot laikus un veicamos darbus ar Pasūtītāju.      11. Veicot darbus tuvu spriegumaktīvajām daļām ir jāparedz šo elementu izolāciju vai norobežošanos no tiem, nodrošinot drošu darba vietu. |
| * 1. **Telemehānikas sistēmas programmēšanas un konfigurēšanas prasības**      1. Programmēt un konfigurēt uzstādītās industriālās automatizācijas iekārtas, nodrošinot to signālu apstrādi, attēlošanu un procesu vadību lokāli loģiskā kontrollera PLC Unitronic, HMI Unistream līmenī un Pasūtītāja vienotajā monitoringa un telemehānikas sistēmā AVEVA SCADA saskaņā ar signālu plānu.      2. Jaunos apakšstaciju objektus ir jāparedz integrēt esošajā vienotajā dispečervadības AVEVA SCADA sistēmā ievērtējot iepriekš pielietotos tipiskos risinājumus, metodes un paņēmienus.      3. Paredzēt sistēmas darbību reālajā laikā, kur no programmējamajā loģiskā kontrollera (PLC) tiek saņemti un nodoti signāli un šī informācija tiek attēlota dispečera vadības SCADA sistēmā.      4. Grafisko objektu, shēmu un elementu izveide:         1. Izstrādājot jaunās apakšstaciju iekārtu shēmas un elementus ir jāievēro iepriekš pielietotie tipiskie grafiskie attēlošanas risinājumi.         2. Jāizveido interaktīva apakšstacijas vienlīnijas shēma, kurā ir jāparedz attēlot apakšstacijas vienlīnijas shēma ar attēlotiem elektroiekārtu elektriskiem apzīmējumiem.         3. Jāparedz attēlot aktuālais slēdžu un ratiņu stāvoklis.         4. Jāparedz slēdžu un ratiņu grafiskās izmaiņas animācijas.         5. Jāparedz attēlot objektu krāsu nomaiņu. Objektu un savienojumu krāsa tiek mainīta atkarībā no objektu stāvokļa.      5. Vadības elementu objektu vadība:         1. Jānodrošina vadāmo apakšstacijas objektu vadība apakšstacijā izmantojot interaktīvo shēmu. Vadības komandām ir jānodrošina triju soļu vadības process. Sākumā tiek izēvelēts objekts, vēlāk tiek izvelēta nepieciešamā vadības komanda un tad jāparādās papildus apstiprinājumam veicamajai darbībai. Ir jābūt iespējai atcelt vadības komandu gadījumā, ja vadības komandas apstiprinājums netika nospiests.         2. Jānodrošina vadības komandas objekta stāvokļa izmaiņas atgriezeniskā saite. Shēmā ir jāattēlojas objekta stāvokļa izmaiņa, ja vadības komanda tika izpildīta.      6. Interaktīvo elementu vadība:         1. Jānodrošina nevadāmo apakšstacijas objektu interaktīva stāvokļa izmaiņa apakšstacijas interaktīvajā shēmā. Vadības komandām ir jānodrošina triju soļu vadības process. Sākumā tiek izēvelēts objekts, vēlāk tiek izvelēta nepieciešamā vadības komanda un tad jāparādās papildus apstiprinājumam veicamajai darbībai. Ir jābūt iespējai atcelt vadības komandu gadījumā, ja vadības komandas apstiprinājums netika nospiests.         2. Jānodrošina vadības komandas objekta stāvokļa izmaiņa pēc vadības komandas apstiprināšanas.      7. Trauksmju un brīdinājumu attēlošana:         1. Trauksmes un brīdinājuma signāli ir jāattēlo atsevišķi detalizētā veidā, kur uzskatāmi redzams katra brīdinājuma un trauksmes attēlojums.         2. Trauksmes un brīdinājumi jāattēlo apakšstacijas interaktīvajā shēmā un ir skaidri jāredz uz kuru objektu tas attiecas.         3. Paredzēt aktuālo trauksmju un brīdinājuma signālu saņemšanu, apskatīšanu un apstiprināšanu (nokvitēšanu).         4. Jānodrošina trauksmju un brīdinājumu apstiprināšana, kur apstiprinot trauksmi vai brīdinājumu darbiniekam ir iespēja pievienot komentāru.         5. Jānodrošina, ka tiek saglabāts darbinieka vārds un uzvārds, kurš apstiprina trauksmi vai brīdinājumu.      8. Jānodrošina iespēja mainīt operatīvo apzīmējumu nosaukumus. Veicot izmaiņas operatīvo apzīmējumu tam ir atbilstoši jāmainās gan interaktīvajā shēmā, gan arī trauksmju un brīdinājumu attēlojumā.      9. Paredzēt sistēmas datu bāzi jeb notikumu žurnālu, kur tiks saglabāta informācija par trauksmēm, brīdinājumiem un objektu stāvokļu izmaiņām. |
| * 1. **Telemehānikas sistēmas programmatūra**      1. Apakšstaciju vadības un uzraudzības sistēmai paredzēt izmantot Wonderware programmatūras risinājumi, kuriem sevī ir jāietver:         1. Wondeware platformu;         2. SCADA (HMI) vizualizāciju – InTouch;         3. Reālā laika datu bāzi – Historian;      2. Pasūtītājs nenodrošina izstrādes (development) licences piegādi Izpildītājam.      3. Pasūtītāja rīcībā esošo licenču uzskaitījums: |

|  |  |
| --- | --- |
| Part No. | Apraksts |
| HstStd-55-N-20 | AVEVA Historian Server 2020, Standard 5,000 Tag |
| HsStd-21-N-20 | AVEVA Historian 2020, Standard 5,000 Tag, Redndt |
| SupClt-13-N-20 | Supervisory Client w/HistClient 2020, MSCAL |
| ComDrv-51-N-20 | AVEVA Communication Drivers 2020, Standard\_ |
| AppSvr-08-N-20 | AVEVA Application Server 2020, 5K I/0 |
| AppSvr-10-N-23 | AVEVA Application Server 2023, 25K I/O |
| ComDrv-51-N-23 | AVEVA Communication Drivers 2023, Standard\_ |
| HstStd-23-N-23 | AVEVA Historian 2023, Standard 25,000 Tag, Redndt |
| HstStd-57-N-23 | AVEVA Historian 2023, Standard 25,000 Tag |
| SupClt-13-N-23 | Supervisory Client w/ HistClient 2023, MSCAL |

1. **Modernizējamo vilces apakšstaciju objektu saraksts**
   1. Jaunās telemehānikas sistēmas ierīkošanas darbi ir jāparedz sekojošos vilces apakšstaciju objektos:

|  |  |  |
| --- | --- | --- |
| Nr. p.k. | Operatīvais apzīmējums | Objekta adrese |
| 1. | 3. AS (TP-012) | Brīvības iela 191, Rīga |
| 2. | 4. AS (TP-06) | Abrenes iela 13, Rīga |
| 3. | 10. AS (TP-0102) | Brīvības gatve 349A, Rīga |
| 4. | 11. AS (TP-0106) | Ķengaraga iela 3A, Rīga |
| 5. | 13. AS (TP-0115) | Fridriķa iela 2, Rīga |
| 6. | 16. AS (TP-0143) | Slokas iela 54B, Rīga |
| 7. | 17. AS (TP-0144) | Aviācijas iela 1C, Rīga |
| 8. | 22. AS (TP-046) | Kooperatīva iela 18A, Rīga |
| 9. | 23. AS (TP-0134) | Hipokrāta iela 2A, Rīga |
| 10. | 24. AS (TP-1428) | Biķernieku iela 113B, Rīga |
| 11. | 30. AS (TP-0187) | Kurpnieku iela 2, Rīga |
| 12. | 32. AS (TP-0221) | Jenotu iela 9, Rīga |
| 13. | 33. AS (TP-0218) | Brāļu Kaudzīšu iela 14, Rīga |
| 14. | Pārv. AS (TP-0158) | Meža prospekts 2, Rīga |

* 1. Tehniskās specifikācijas pielikumā ir pievienoti informatīvā rakstura pārbūvējamo apakšstaciju telpu plāni. Projekta dokumentācijas izstrādes ietvaros ir jāveic precīzs apakšstaciju telpu un izvietoto elektroiekārtu uzmērījumus, precīzu telpu plānu sagatavošanai. Pielikumā:
     1. 1. Pielikums – 3. AS (TP-012) Brīvības iela 191, Rīga
     2. 2. Pielikums – 4. AS (TP-06) Abrenes iela 13, Rīga
     3. 3. Pielikums – 10. AS (TP-0102) Brīvības gatve 349A, Rīga
     4. 4. Pielikums – 11. AS (TP-0106) Ķengaraga iela 3A, Rīga
     5. 5. Pielikums – 13. AS (TP-0115) Fridriķa iela 2, Rīga
     6. 6. Pielikums – 16. AS (TP-0143) Slokas iela 54B, Rīga
     7. 7. Pielikums – 17. AS (TP-0144) Aviācijas iela 1C, Rīga
     8. 8. Pielikums – 22. AS (TP-046) Kooperatīva iela 18A, Rīga
     9. 9. Pielikums – 23. AS (TP-0134) Hipokrāta iela 2A, Rīga
     10. 10. Pielikums – 24. AS (TP-1428) Biķernieku iela 113B, Rīga
     11. 11. Pielikums – 30. AS (TP-0187) Kurpnieku iela 2, Rīga
     12. 12. Pielikums – 32. AS (TP-0221) Jenotu iela 9, Rīga
     13. 13. Pielikums – 33. AS (TP-0218) Brāļu Kaudzīšu iela 14, Rīga
     14. 14. Pielikums – Pārv. AS (TP-0158) Meža prospekts 2, Rīga
  2. Pretendentam ir tiesības veikt apakšstaciju apsekošanu klātienē, ne vēlāk kā 3 darba dienas iepriekš sazinoties ar Apakšstaciju nodaļas vadītāju Aleksandru Matkeviču, tālr. 67098392, e-pasts [Aleksandrs.Matkevics@rigassatiksme.lv](mailto:Aleksandrs.Matkevics@rigassatiksme.lv).

1. **Pielietojamie signāli**
   1. Visās apakšstacijās ir jāizveido vienoti signālu nosaukumi un to stāvokļu nosaukumi. Jāpastāv vienotai izmantojamo signālu koncepcijai. Zemāk attēlota tabula, kura norāda, kā būtu nepieciešams nodēvēt visus pielietotos signālus un to stāvokļus.

|  |  |  |
| --- | --- | --- |
| **Ieejas signāls** | **Normāl-**  **stāvoklis** | **Nenormāl- stāvoklis** |
| **Augstsprieguma sadales iekārtu signāli** | | |
| Pievada slēdzis FN-1234 | ieslēgts | atslēgts |
| Spriegums uz FN-1234 | ir | nav |
| Pievads FN-1234 | nav sazemēts | sazemēts |
| Pievads FN-1234 | kārtībā | bojāts |
| Pievada FN-1234 ratiņi | darba pozīcijā | atdalīti |
| Vadības spriegums | ir | nav |
| Strāvas aizsardzība | kārtībā | nostrādāja |
| Iekārtas vadība | attālinātā | vietējā |
| Slēdzis slēgties | gatavs | nav gatavs |
| Sekcijas slēdzis M 10-1 | ieslēgts | atslēgts |
| Sekcija M10-1 | nav sazemēta | sazemēta |
| Sekcijas slēdzis | kārtībā | bojāts |
| **Agregāta iekārtu signāli** | | |
| 1. Agregāts | ieslēgts | atslēgts |
| 1. Taisngriezis | kārtībā | bojāts |
| 1. Transformatora slēdzis | kārtībā | bojāts |
| 1. Transformatora slēdzis | nav sazemēts | sazemēts |
| 1. Transformatora darba temperatūra | normāla | paaugstināta |
| 1. Transformatora pārkaršanas aizsardzība | kārtībā | nostrādāja |
| 1. Taisngrieža zemslēgums | nav | nostrādāja |
| 1. Taisngrieža darba temperatūra | normāla | paaugstināta |
| 1. Taisngrieža pārkaršanas aizsardzība | kārtībā | nostrādāja |
| 1. Taisngrieža pretstrāvas aizsardzība | kārtībā | nostrādāja |
| 1. Taisngrieža drošinātāji | kārtībā | bojāti |
| 1. Taisngrieža spriegumaktīvās daļas | nav sasniedzamas | sasniedzamas |
| **Līnijas automātu signāli** | | |
| 3701. Līnijas automāta stāvoklis | ieslēgts | atslēgts |
| 3701. Kopņu atdalītāja stāvoklis | uz galvenās | uz rezerves |
| 3701. Līnijas automāts | kartībā | bojāts |
| 3701. Līnijas īsslēguma aizsardzība | kārtībā | nostrādāja |
| 3701. Automāta vadības spriegums | ir | nav |
| 3701. Līnijas mērīšana | nenotiek | notiek |
| 3701. Automāta vadība | attālinātā | vietējā |
| 3701. Automāta ratiņi | darba pozīcijā | atdalīti |
| 3701. Spriegums uz kabeļa | ir | nav |
| 3701. Automāta avārijas atslēgšana | nav | nostrādāja |
| 3701. Mazo īsslēguma strāvu aizsardzība | kārtībā | nostrādāja |
| + 600V Zemslēgums | nav | nostrādāja |
| **Rezerves automāta signāli** | | |
| Rezerves automāta stāvoklis | ieslēgts | atslēgts |
| Rezerves kopnes spriegums | ir | nav |
| Rezerves automāts | kārtībā | bojāts |
| Līnijas īsslēguma aizsardzība | kārtībā | bojāts |
| Rezerves automāta vadības spriegums | ir | nav |
| Līnijas mērīšana | nenotiek | notiek |
| Rezerves automāta vadība | attālinātā | vietējā |
| Rezerves automāta avārijas atslēgšana | nav | nostrādāja |
| Mazo īsslēguma strāvu aizsardzība | kārtībā | nostrādāja |
| **Pašpatēriņa signāli** | | |
| 1. Pašpatēriņa pievada stāvoklis | ieslēgts | atslēgts |
| 1. Pašpatēriņa 0.4 kV spriegums | ir | nav |
| 1. Pašpatēriņa līdzstrāvas spriegums | ir | nav |
| 1. Pašpatēriņš | kārtībā | bojāts |
| 1. Pašpatēriņa 10kV drošinātāji | kārtībā | bojāti |
| 1. Pašpatēriņa pārkaršanas aizsardzība | kārtībā | nostrādāja |
| Pašpatēriņa UPS statuss | kārtībā | bojāts |
| **Citi signāli** | | |
| Cilvēks apakšstacijā | nav | ir |
| TMSS skapja akumulators | uzlādējas | strādā |
| + 600 V Kabeļu aizsardzība | kārtībā | nostrādāja |
| - 600 V Kabeļu aizsardzība | kārtībā | nostrādāja |
| Sakaru līnija | kārtībā | bojāta |

1. **Laika grafiks un nodevumu kārtība**
   1. Tehniskajā piedāvājumā iekļaujams iekļauto darbu īstenošanas laika grafiks kalendārajās nedēļās, norādot nepieciešamo laiku katram izpildījuma posmam.
   2. Provizoriskais laika grafiks ir pievienots kā 15. pielikums, taču Izpildītājs to koriģē atkarībā no projektēšanas, iekārtu piegādes termiņiem un fiziskiem darbiem objektā, nepārsniedzot noteikto gala termiņu.
   3. Laika grafiku Tehniskajā piedāvājumā iekļauj kā projekta realizācijas sākotnējo laika grafiku, kas tiks precizēts 5 darbdienu laikā pēc Līguma noslēgšanas un tiks noteikts kā Līguma 1. nodevuma dokuments.
   4. Laika grafikā norāda darbu uzsākšanas un pabeigšanas laiku, nedēļās ar piesaisti pie tekošām gada kalendārajām nedēļām.
   5. Laika grafikā jānorāda darbu izpildes termiņi, ievērojot intervālus starp nodevumiem:
      1. projekta dokumentācijas darbu nodevumi;
      2. iekārtu uzstādīšanas un sistēmas montāžas darbu nodevumi;
      3. iekārtu programmēšanās un konfigurēšanas darbu nodevumi.
   6. Darbu rezultātus jeb nodevumus Izpildītājs nodod un Pasūtītājs pieņem parakstot pieņemšanas un nodošanas aktu, tajā norādot akceptētos nodevumus, atliktās problēmas, ja nepieciešams līgumsodu, patērēto laiku, paveiktos darbus, to apjomu un atbilstību šī Līguma un tā pielikumu noteikumiem, kā arī maksājamo summu.
   7. Nodevumu pieņemšanas un nodošanas aktu sagatavo Izpildītājs un iesniedz izskatīšanai Pasūtītājam.
   8. Nodevumi ir pieņemti ar to brīdi, kad Pasūtītāja pilnvarotais pārstāvis un Izpildītāja pilnvarotais pārstāvis ir parakstījuši attiecīgo pieņemšanas un nodošanas aktu.
   9. Pasūtītāja pilnvarotais pārstāvis 10 (desmit) dienu laikā pēc tam, kad Izpildītājs ir pabeidzis darbus un ir iesniedzis par to attiecīgo Nodevumu pieņemšanas un nodošanas aktu (kopā ar izrietošo izpilddokumentāciju), veic to pārbaudi. Ja Pasūtītāja pilnvarotais pārstāvis, pārbaudot konstatē, ka Nodevumi atbilst Līguma noteikumiem, Pasūtītāja pilnvarotais pārstāvis paraksta pieņemšanas un nodošanas aktu. Ja Pasūtītāja pilnvarotais pārstāvis, pārbaudot konstatē, ka Nodevumi neatbilst Līguma noteikumiem, Pasūtītāja pilnvarotais pārstāvis sagatavo un iesniedz Izpildītājam aktu, kurā norāda konstatētos trūkumus un nepilnības (Trūkumu akts) un nodod to Izpildītājam.
   10. Pēc Trūkumu akta saņemšanas Izpildītājs par saviem līdzekļiem ne ilgāk kā 10 (desmit) dienu laikā novērš Trūkumu aktā norādītos trūkumus un nepilnības, ja tās abpusēji tiek atzītas par pamatotām, un atkārtoti uzsāk nodošanas procedūru.
   11. Gadījumos, kad Pasūtītājs konstatē Izpildītāja darbinieku elektrodrošības noteikumu pārkāpšanu vai citu izvirzīto drošības prasību neievērošanu objektā, Pasūtītājam ir tiesības piemērot līgumsodu 150,00 (divi simti) *euro* par katru konstatēto gadījumu.
2. **Garantijas nosacījumi**
   1. Garantijas periods uz veiktajiem darbiem un programmēšanas produktu funkcionalitāti ir 24 mēneši no attiecīgā pieņemšanas un nodošanas akta par darbu veikšanu abpusējas parakstīšanas brīža.
   2. Garantija attiecas uz izgatavošanas defektiem un bojājumiem, kas radušies, Izpildītājam transportējot, uzstādot un konfigurējot aprīkojumu, bet neattiecas uz bojājumiem, kas radušies ekspluatācijas noteikumu neievērošanas rezultātā. Garantijas gadījumā Izpildītājs nodrošina rezerves daļu pieejamību, piegādi un nomaiņu.
   3. Garantija attiecas uz programmatūras darbības un pieejamības nodrošināšanu un veiktās programmēšanas un parametru konfigurēšanu. Garantijas gadījumā Izpildītājs nodrošina speciālistu operatīvu pieejamību.
   4. Garantijas pieteikumu apstrādei nodrošina pieteikumu reģistrācijas un risinājuma gaitas pārvaldības vides pieejamību Pasūtītājam, bez lietotāju un apjoma ierobežojuma, tajā skaitā sagatavojot regulārus garantijas uzturēšanas periodu pārskatus.
   5. Garantijas uzturēšanā iekļauj visas ar problēmu vai bojājumu pieteikumu apstrādi saistītās izmaksas, darba samaksu darbaspēkam, transportēšanu, nepieciešamās atļaujas no trešajām personām, u.c.
   6. Garantijas ietvaros veicamie labojumi, remonti, iekārtu nomaiņa jāveic trīs darba dienu laikā no pieteikuma saņemšanas brīža. Gadījumos, ja iekārtu piegādes dēļ, šo bojājumu minētajā termiņā nav iespējams novērts, tad Pasūtītājs ar Izpildītāju vienojas par citu bojājumu novēršanas termiņu.

*Tehniskā specifikācija aktualizēta 2024. gada 25. martā*

5.pielikums  
Atklāta konkursa nolikumam  
“Elektrosaimniecības dispečerpunktu un apakšstaciju monitoringa

un telemehānikas darbības paplašināšana”   
identifikācijas Nr. RS/2024/16

**Tehniskā un finanšu piedāvājuma tabulas**

(*pievienota atsevišķos MS Excel formāta failos*)

6.pielikums  
Atklāta konkursa nolikumam  
“Elektrosaimniecības dispečerpunktu un apakšstaciju monitoringa

un telemehānikas darbības paplašināšana”   
identifikācijas Nr. RS/2024/16

**LĪGUMS Nr. \_\_\_\_\_\_\_**

Elektrosaimniecības dispečerpunktu un apakšstaciju monitoringa un telemehānikas darbības paplašināšana

Rīgā, 202\_\_. gada \_\_\_.\_\_\_\_\_\_\_\_\_\_\_\_\_\_

**Rīgas pašvaldības sabiedrība ar ierobežotu atbildību „Rīgas satiksme”**, vien.reģ.Nr.40003619950, turpmāk – Pasūtītājs, tās \_\_\_\_\_\_\_\_\_\_\_\_\_\_\_ personā, kura rīkojas saskaņā ar \_\_\_\_\_\_\_\_\_\_\_\_\_\_\_\_\_\_, no vienas puses,

un

**sabiedrība ar ierobežotu atbildību “\_\_\_\_\_\_\_\_\_\_\_\_\_\_\_\_\_\_\_\_\_\_\_”,** vien.reģ.Nr. \_\_\_\_\_\_\_\_\_\_\_\_\_\_\_\_, tās valdes locekļa \_\_\_\_\_\_\_\_\_\_\_\_\_\_ personā, kurš rīkojas saskaņā ar statūtiem, turpmāk – Izpildītājs, no otras puses, katrs atsevišķi un abi kopā, turpmāk – Puse/Puses, pamatojoties uz Pasūtītāja rīkotās iepirkuma procedūras “Elektrosaimniecības dispečerpunktu un apakšstaciju monitoringa un telemehānikas darbības paplašināšana” (identifikācijas Nr. RS/2024/16) rezultātiem, noslēdz šādu līgumu, turpmāk – Līgums:

1. **LĪGUMA PRIEKŠMETS**
   1. Pasūtītājs uzdod, un Izpildītājs ar saviem spēkiem un līdzekļiem apņemas nodrošināt projekta dokumentācijas jaunās telemehānikas sistēmas ieviešanai izstrādi, jaunās telemehānikas sistēmas iekārtu uzstādīšanu un montāžas darbus, nepieciešamos programmēšanas un jauno objektu pievienošanas darbus esošajā apakšstaciju telemehānikas SCADA sistēmā saskaņā ar Tehnisko specifikāciju (Līguma 1.pielikums), Tehnisko un Finanšu piedāvājumu (Līguma 2.pielikums) un Laika grafiku (Līguma 3.pielikums) (turpmāk – Darbi un / vai Pakalpojumi). Saskaņā ar Laika grafiku (Līguma 3.pielikums) Darbi un/vai Pakalpojumi ir sadalīti etapos.
2. **LĪGUMA DARBĪBAS TERMIŅŠ**
   1. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.
   2. Darbu un Pakalpojumu izpildes termiņš līdz **19 (deviņpadsmit) mēnešiem** no Līguma spēkā stāšanās dienas saskaņā ar Laika grafikā (Līguma 3.pielikums) noteiktajiem termiņiem un apjomu. Darbu un Pakalpojumu garantija līdz 24 (divdesmit četriem) mēnešiem no pieņemšanas un nodošanas akta abpusējas parakstīšanas brīža.
3. **LĪGUMA SUMMA UN NORĒĶINU KĀRTĪBA**
   1. Līguma kopējā darījuma summa ir EUR \_\_\_\_\_\_\_\_ ( \_\_\_\_\_ eiro, \_\_\_ centi), neieskaitot pievienotās vērtības nodokli (PVN). PVN likme tiks piemērota saskaņā ar spēkā esošo likumu „Par pievienotās vērtības nodokli”. Detalizētas izmaksas norādītas Tehniskā-finanšu piedāvājuma tabulā (Līguma 2.pielikums).
   2. Pasūtītājs paredz avansa maksājumu.
   3. Samaksa par Darbiem un Pakalpojumiem tiek veikta šādā kārtībā:
      1. pēc Līguma noslēgšanas un Izpildītāja rēķina saņemšanas, Pasūtītājs 20 (divdesmit) dienu laikā samaksā Izpildītājam avansu 20% (divdesmit procentu) apmērā no attiecīgā nodevuma etapa Iekārtu, to uzstādīšanas un sistēmas montāžas darbu kopējās summas pirms attiecīgā etapa (saskaņā ar laika grafiku (Līguma 3.pielikums) uzsākšanas, ar nosacījumu, ka Izpildītājs iesniedz Pasūtītājam apdrošināšanas sabiedrības vai kredītiestādes izsniegtu avansa garantiju maksājamā avansa apmērā.
      2. 30 (trīsdesmit) dienu laikā pēc attiecīgā Darbu un /vai Pakalpojumu rezultāta (turpmāk – Nodevumi) pieņemšanas un nodošanas akta abpusējas parakstīšanas un rēķina saņemšanas dienas, pārskaitot attiecīgo summu uz Izpildītāja rēķinā norādīto bankas kontā, veicot ieturējumu no attiecīgā maksājuma proporcionāli izmaksātajam avansam.
      3. Izpildītājam ir tiesības nepieprasīt avansa maksājumu saskaņā ar 3.3.1.punktu, tādā gadījumā Pasūtītājs veic apmaksu 30 (trīsdesmit) dienu laikā pēc attiecīgā Nodevuma pieņemšanas un nodošanas akta abpusējas parakstīšanas un rēķina saņemšanas dienas, pārskaitot attiecīgo summu uz Izpildītāja rēķinā norādīto bankas kontā.
   4. Izpildītājs Līguma 3.3.1.punktā paredzētā avansa saņemšanai iesniedz Pasūtītājam apdrošināšanas kompānijas, kas Latvijas Republikas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, Pasūtītāja akceptētu apdrošināšanas polisi par visu avansa maksājuma summu (avansa maksājuma garantiju) vai iesniedz Pasūtītājam Latvijas Republikā vai citā Eiropas Savienības vai Eiropas Ekonomiskās zonas dalībvalstī, vai Pasaules Tirdzniecības organizācijas dalībvalstī reģistrētas bankas, kas Latvijas Republikas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, beznosacījumu neatsaucamu pirmā pieprasījuma ekspromisorisku, Pasūtītāja akceptētu avansa maksājuma garantiju. Minimālais avansa maksājuma garantijas spēkā esamības termiņš ir 12 (divpadsmit) mēneši no Līguma noslēgšanas dienas.
   5. Pasūtītājam ir tiesības izmantot avansa maksājuma garantiju un pieprasīt no tās izsniedzēja avansa maksājuma summas (vai tās daļas) samaksu, ja Izpildītājs neizmanto saņemto avansa maksājumu Līgumā paredzēto Darbu un/vai Pakalpojumu veikšanai un/vai Līgums tiek lauzts (izbeigts) un Pasūtītāja samaksātā avansa summa pārsniedz faktiski veikto un Pasūtītājs pieņemto Darbu un/vai Pakalpojumu summu.
   6. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
   7. Pasūtītājs, atbilstoši Sabiedrisko pakalpojumu sniedzēju iepirkumu likuma 66.panta piektajai daļai, atkarībā no līguma izpildei piešķirtā finansējuma apjoma, darbu nepieciešamības vai citiem objektīviem apstākļiem var izmainīt plānoto darbu apjomu (izņemot 3.8.punktā noteikto), ar nosacījumu, ka minēto izmaiņu apjoms nesasniedz 10% (desmit procentus) no iepirkuma līguma summas. Par darbu daudzumu izmaiņām Pasūtītājs savlaicīgi informē izpildītāju un izpildītājam šis paziņojums ir saistošs.
   8. Pasūtītājam ir tiesības atteikties no Darbiem un Pakalpojumiem attiecībā uz Tehniskajā specifikācijā un finanšu piedāvājumā norādīto 22. un 30.apakaštaciju. Par 3.8.punktā minēto Pasūtītājs savlaicīgi rakstiski informē Izpildītāju.
4. **DARBU UN PAKALPOJUMU IZPILDES UN PIEŅEMŠANAS KĀRTĪBA**
   1. Izpildītājs Darbus un Pakalpojumus veic Tehniskās specifikācijas norādītajos objektos Rīgas pilsētā teritorijā.
   2. Darbus un Pakalpojumus uzsāk un veic ar Pasūtītāja pilnvaroto personu saskaņotā laikā, ievērojot Laika grafikā (Līguma 3.pielikums) noteiktos termiņus, bet ne ilgāk kā 19 (deviņpadsmit) kalendāro mēnešu laikā.
   3. Puse var vienoties par Laika grafikā (Līguma 3.pielikuma) noteikto termiņu izmaiņām. Izpildītājam šādas izmaiņas jāsaskaņo ar Pasūtītāju ne ilgāk kā piecu darba dienu laikā no brīža kad no Pasūtītāja saņemts laika grafika projekts.
   4. Pasūtītājs ir tiesīgs pastāvīgi uzraudzīt Darbus un Pakalpojumus, un sniegt norādījumus, kas ir saistoši Izpildītājam.
   5. Darbu un Pakalpojumu rezultātus (Nodevumi) Izpildītājs nodod un Pasūtītājs pieņem parakstot pieņemšanas un nodošanas aktu, tajā norādot akceptētos Nodevumus, atliktās problēmas, ja nepieciešams līgumsodu, paveiktos Darbus un Pakalpojumus, to apjomu un atbilstību šī Līguma un tā pielikumu noteikumiem, kā arī maksājamo summu:
      1. Nodevumu pieņemšanas un nodošanas aktu sagatavo Izpildītājs un iesniedz izskatīšanai Pasūtītājam;
      2. Nodevumu pieņemšanas un nodošanas akts tiek sagatavots pēc Darbu un/vai Pakalpojumu pabeigšanas katrā no apakšstacijām;
      3. Nodevumi ir pieņemti ar to brīdi, kad Pasūtītāja pilnvarotais pārstāvis un Izpildītāja pilnvarotais pārstāvis ir parakstījuši attiecīgo pieņemšanas un nodošanas aktu;
      4. Pasūtītāja pilnvarotais pārstāvis 10 (desmit) dienu laikā pēc tam, kad Izpildītājs ir pabeidzis Darbus vai Pakalpojumus un ir iesniedzis par to attiecīgo Nodevumu pieņemšanas un nodošanas aktu (kopā ar izrietošo izpilddokumentāciju, kas papildus iekļauj jaunizveidoto objektu sistēmas darbības aprakstu un HMI vizualizācijas aprakstu), veic to pārbaudi. Ja Pasūtītāja pilnvarotais pārstāvis, pārbaudot konstatē, ka Nodevumi atbilst Līguma noteikumiem, Pasūtītāja pilnvarotais pārstāvis paraksta pieņemšanas un nodošanas aktu. Ja Pasūtītāja pilnvarotais pārstāvis, pārbaudot konstatē, ka Nodevumi neatbilst Līguma noteikumiem, Pasūtītāja pilnvarotais pārstāvis sagatavo un iesniedz Izpildītājam aktu, kurā norāda konstatētos trūkumus un nepilnības (Trūkumu akts) un nodod to Izpildītājam.
      5. Pēc Trūkumu akta saņemšanas Izpildītājs par saviem līdzekļiem ne ilgāk kā 10 (desmit) dienu laikā novērš Trūkumu aktā norādītos trūkumus un nepilnības, ja tās abpusēji tiek atzītas par pamatotām, un atkārtoti uzsāk nodošanas procedūru.
   6. Darbu un Pakalpojumu izpildes termiņš var tikt pagarināts, ja no Izpildītāja neatkarīgu iemeslu dēļ Pasūtītājs aizkavē iekārtu uzstādīšanu apakšstacijās. Ja no Izpildītāja neatkarīgu apstākļu dēļ var tikt ietekmēts pakalpojuma izpildes termiņš, Puses var vienoties par izpildes termiņa pagarināšanu. Tādā gadījumā Izpildītājs iesniedz objektīvus pierādījumus minētajiem apstākļiem.
   7. Ja Izpildītājs nepiekrīt Trūkumu aktā norādītajiem iekārtas vai uzstādīšanas trūkumiem vai neatbilstībām, Puses strīda izšķiršanā vai trūkuma vai neatbilstības konstatēšana var pieaicināt neatkarīgu ekspertu ekspertīzes veikšanai. Ja ekspertīzē tiek konstatēts, ka iekārtām vai uzstādīšanai ir trūkumi vai neatbilstības, Izpildītājs sedz ekspertīzes izmaksas. Šajā gadījumā Pasūtītājam ir tiesības arī piemērot Līguma 6.6.punktā noteikto līgumsodu.
   8. Izpildītājam ir tiesības iesniegt Pasūtītājam papildu darbu tāmi, kurā norādīti veicamo darbu apjoms, izpildes termiņš un izmaksas. Kopējās izmaksas par visiem papildu darbiem kopā nedrīkst pārsniegt 10% no kopējās līgumcenas. Pasūtītājs lemj par papildu darbu nepieciešamību un, ja konstatē, ka papildu darbu ir nepieciešami kvalitatīvai Līguma izpildei, 30 (trīsdesmit) dienu laikā no papildu darbu tāmes saņemšanas brīža par to informē Izpildītāju un vienojas ar Izpildītāju par attiecīgo darbu apjomu, izpildes termiņiem un izmaksām.
   9. Papildu darbu Izpildītājs nodod un Pasūtītājs pieņem parakstot pieņemšanas un nodošanas aktu, tajā norādot papildu darbu apjomuun maksājamo summu.
   10. Samaksa par papildu darbiem tiek veikta 30 (trīsdesmit) dienu laikā pēc attiecīgā papildu darbu pieņemšanas un nodošanas akta abpusējas parakstīšanas un rēķina saņemšanas dienas, pārskaitot attiecīgo summu uz Izpildītāja rēķinā norādīto bankas kontā.
5. **KVALITĀTE UN GARANTIJAS**
   1. Izpildītājs uztur veiktajiem Darbiem, sniegtajiem Pakalpojumiem un Līguma 4.7.punktā norādītajiem papildu darbiem garantiju 24 (divdesmit četri) mēnešus, skaitot no dienas, kad Puses parakstījušas attiecīgās Darbu un/vai Pakalpojumu daļas un/vai Līguma 4.7.punktā norādīto papildu darbu pieņemšanas un nodošanas aktu, atbilstoši Līgumā noteiktajām prasībām un kārtībai.
   2. Garantiju nodrošina saskaņā ar Tehniskās specifikācijas 7.punktā noteikto.
6. **PUŠU TIESĪBAS, PIENĀKUMI UN ATBILDĪBA**
   1. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
   2. Izpildītājs uzņemas atbildību par darba drošības tehnikas un normatīvajos aktos noteikto ugunsdrošības noteikumu ievērošanu Līguma izpildes procesā un par šo noteikumu ievērošanu Pasūtītāja teritorijā, kā arī apņemas ievērot Pasūtītāja energopārvaldības sistēmas prasības energoresursu lietotājiem (Līguma pielikums Nr.4). Par 6.2.punktā minēto noteikumu neievērošanu, Pasūtītājam ir tiesības piemērot Izpildītājam līgumsodu 500,00 EUR (pieci simti eiro) apmērā par katru šādu gadījumu.
   3. Izpildītājs uzņemas visu atbildību par Līguma izpildē iesaistīto personu instruktāžu un apmācību darba aizsardzības jomā pirms Līguma izpildes uzsākšanas un visā laikposmā, kad šīs personas tiek nodarbinātas Pasūtītāja teritorijā.
   4. Šajā Līgumā noteikto saistību neizpildīšanas gadījumā vainīgā Puse atlīdzina otrai Pusei zaudējumus, bet Līgumā noteiktajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.
   5. Līgumsoda samaksa neatbrīvo Puses no to pienākumu izpildes, kā arī nodarīto zaudējumu atlīdzināšanas.
   6. Par Darbu un Pakalpojumu izpildes termiņa vai defektu novēršanas termiņa nokavēšanu Pasūtītājs ir tiesīgs aprēķināt Izpildītājam līgumsodu 0,1% apmērā no Līguma attiecīgās daļas cenas par katru nokavēto dienu.
   7. Par laika grafikā (Līguma 3.pielikums) noteikto termiņu kavēšanu Pasūtītājs ir tiesīgs aprēķināt Izpildītājam līgumsodu 0,1% apmērā no Līguma attiecīgās daļas (apakšstacijas) cenas par katru nokavēto dienu.
   8. Ja Izpildītājs Darbus vai Pakalpojumus neveic ilgāk par 20 (divdesmit) dienām atbilstoši Laika grafikā norādītajiem termiņiem, atsakās no Darbu un Pakalpojumu izpildes vai Darbus vai Pakalpojumus veic nekvalitatīvi, Pasūtītājs ir tiesīgs vienpusēji izbeigt Līgumu un piemērot līgumsodu.
   9. Par samaksas termiņu neievērošanu Pasūtītājs maksā Izpildītājam līgumsodu 0,1% apmērā no nokavētā maksājuma summas par katru nokavēto dienu.
   10. Gadījumā, ja tiek konstatēts, ka Izpildītājs nav saskaņojis jauna apakšuzņēmēja un/vai speciālistu piesaistīšana, kas nav minēti Līguma \_\_\_.pielikumā, Līguma izpildē, tajā skaitā apakšuzņēmēja darbinieku un/vai speciālistu pakalpojumu izmantošana, Pasūtītājam ir tiesības aprēķināt Izpildītājam līgumsodu 500,00 (pieci simti euro un 00 centi) par katru gadījumu un liegt Izpildītājam attiecīgo apakšuzņēmēja un/vai speciālistu pakalpojumu izmantošanu līdz brīdim, kad tas ir rakstiski saskaņots ar Pasūtītāju.
   11. Pasūtītājam ir tiesības ieturēt līgumsodu no Izpildītājam izmaksājamās summas. Ja tas nav iespējams, Pasūtītājs izraksta un iesniedz Izpildītājam rēķinu par līgumsoda samaksu. Rēķinu par līgumsodu otra Puse apmaksā 5 darba dienu laikā, skaitot no tā iesniegšanas dienas.
   12. Līguma 6.6., 6.7. un 6.9.punktā noteiktajā gadījumā kopējais kādai no Pusēm piemērojamais līgumsods par saistību neizpildi noteiktajā termiņā nepārsniedz kopumā 10% (desmit procentus) no neizpildīto saistību apmēra.
   13. Pasūtītājam ir tiesības izbeigt Līgumu vienpusējā kārtā pirms termiņa, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   14. Pasūtītājam ir tiesības izbeigt Līgumu vienpusējā kārtā pirms termiņa, ja Izpildītājs vai Izpildītāja amatpersonas, Līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar konkrēto līguma noslēgšanas procedūru vai izpildi. Ja Līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 2 (divu) līgumcenu, kas noteikta Līguma 3.1.punktā, apmērā.
   15. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 *euro*, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
   16. Izpildītājam ir pienākuma ievērot Sadarbības ar darījumu partneriem pamatprincipus, kuri publicēti Pasūtītāja mājaslapā https://www.rigassatiksme.lv/lv/par-mums/. Gadījumā, ja Izpildītājs neievēro šos pamatprincipus, Pasūtītājs ir tiesīgs lauzt Līgumu.
   17. Pasūtītājam ir tiesības nekavējoties vienpusēji izbeigt Līgumu, ja ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem.
   18. Izpildītājs nodod un Pasūtītājam pāriet visas Autortiesību likuma 15.pantā minētās autora mantiskās izņēmuma tiesības uz visiem Līguma izpildes rezultātā radītajiem un Pasūtītāja pilnā apmērā apmaksātajiem autortiesību objektiem. Izpildītājs garantē, ka netiks izmantotas Autortiesību likuma 14.panta pirmajā daļā noteiktās autora personiskās tiesības uz izlemšanu, vai šī Līguma ietvaros veiktais darbs tiks izziņots un kad tas tiks izziņots (14.panta pirmās daļas 2.punkts), darba atsaukšanu (14.panta pirmās daļas 3.punkts), uz darba neaizskaramību (14.panta pirmās daļas 5.punkts) un pretdarbību (14.panta pirmās daļas 6.punkts).
7. **NEPĀRVARAMA VARA**
   1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri izriet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī trešo personu vandālisms, karš un karadarbība, streiki, jauni valsts vai pašvaldības likumi vai kādi citi normatīvie akti un citi apstākļi, kas neiekļaujas Pušu iespējamās kontroles robežās).
   2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās un ziņojumam jāpievieno izziņa, kuru izsniedz kompetentas iestādes un kura satur minēto apstākļu apstiprinājumu.
   3. Ja minēto apstākļu dēļ šis Līgums nedarbojas ilgāk par 3 (trīs) mēnešiem, katrai Līguma Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies dotā Līguma laušanas rezultātā.
8. **APAKŠUZŅĒMĒJU, SPECIĀLISTU UN DARBINIEKU PIESAISTĪŠANA**
   1. Līguma izpildē iesaistītais iepirkuma piedāvājumā norādītais personāls un/vai apakšuzņēmējs Līguma 6.pielikumā.
   2. Izpildītājs ir tiesīgs bez saskaņošanas ar Pasūtītāju veikt personāla un/vai apakšuzņēmēju nomaiņu, kā arī papildu personāla un/vai apakšuzņēmēju iesaistīšanu Līguma izpildē, izņemot Līguma 8.3.punktā minētos gadījumus.
   3. Izpildītāja piedāvājumā norādīto personālu un apakšuzņēmējus pēc Līguma noslēgšanas drīkst nomainīt tikai ar Pasūtītāja rakstveida piekrišanu. Pasūtītājs nepiekrīt personāla un Apakšuzņēmēju nomaiņai, ja pastāv kāds no šādiem nosacījumiem:
      1. piedāvātais personāls neatbilst iepirkuma nolikumā noteiktajām prasībām, kas attiecas uz personālu, vai tam nav vismaz tādas pašas kvalifikācijas un pieredzes kā personālām, kas tika vērtēts;
      2. piedāvātais apakšuzņēmējs neatbilst iepirkuma nolikumā izvirzītajam prasībām, kas attiecas uz apakšuzņēmējiem;
      3. tiek nomainīts Apakšuzņēmējs, uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību iepirkuma nolikumā noteiktajām prasībām, un piedāvātajam apakšuzņēmējam nav vismaz tādas pašas kvalifikācija, uz kādu iepirkuma procedūrā Izpildītājs atsaucies, apliecinot savu atbilstību konkursa nolikumā noteiktajām prasībām, vai tas atbilst iepirkuma nolikumā minētajiem izslēgšanas nosacījumiem;
      4. piedāvātais Apakšuzņēmējs, kura veicamo darbu cena ir vismaz 10 000 *euro*, atbilst iepirkuma nolikumā minētajiem izslēgšanas nosacījumiem;
      5. Apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
   4. Pasūtītājs pieņem lēmumu atļaut vai atteikt Izpildītāja personāla vai apakšuzņēmēja nomaiņu vai jauna apakšuzņēmēja iesaistīšanu Līguma izpildē Līguma 8.3.punktā minētajos gadījumos 5 (piecu) darba dienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 8.3.punktu.
   5. Gadījumā, ja Līguma izpildes gaitā notiek Līguma 8.1.punktā norādītā personāla nomaiņa, grozījumi Līgumā nav veicami, pieņemot, ka attiecīgais speciālists ir nomainīts ar brīdi, kad Pasūtītājs atbilstoši Līguma 8.4.punktam akceptējis speciālista nomaiņu.
   6. Pārbaudot jaunā apakšuzņēmēja atbilstību, Pasūtītājs piemēro Sabiedrisko pakalpojumu sniedzēju iepirkumu likuma [48.](https://likumi.lv/ta/id/288730#p48) panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Piegādātājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Sabiedrisko pakalpojumu sniedzēju iepirkumu likuma  [48.](https://likumi.lv/ta/id/288730#p48) panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
9. **KONFIDENCIALITĀTE**
   1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
   2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (veiktajiem darbiem, Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
   3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.
10. **Personas datu apstrāde**
    1. Puses apliecina, ka Līgumā norādītos vai saskaņā ar Līguma izpildi nodotos Pušu darbinieku personu datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām).
    2. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses fizisko personu datiem. Puses apņemas nenodot tālāk trešajām personām otras Puses iesniegtos fizisko personu datus. Ja saskaņā ar spēkā esošajiem tiesību aktiem Pusēm var rasties šāds pienākums, tie pirms personas datu nodošanas informē par to otru Pusi, ja vien to neaizliedz spēkā esošie tiesību akti.
    3. Katrai Pusei, neizpildot vai pienācīgi neizpildot savas saistības, ir jāsedz visi otrai Pusei vai trešajām personām nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga trešo personu priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina trešo personu, ieskaitot valsts pārvaldes iestādes, pretenzija, pārskaitot naudas summu pretenzijas iesniedzējam vai samaksājot uzlikto soda naudas summu.
    4. Apdrošinātājs neizmanto tam uzticētos personas datus savām vajadzībām vai citiem ar Vienošanās minēto saistību izpildi nesaistītiem mērķiem, ja vien tas neizriet no spēkā esošiem normatīviem aktiem.
    5. Pēc datu apstrādes pabeigšanas Līguma izbeigšanas gadījumā vai Līguma darbības termiņa beigās, Apdrošinātājs pēc Pasūtītāja norādījuma dzēš (iznīcina) vai nodod atpakaļ no Pasūtītāja saņemtos visus fizisko personas personu datus un to kopijas (vai arī dzēš (iznīcina) kopijas), ja vien Eiropas Savienības vai Latvijas normatīvajos aktos nav paredzēta personas datu glabāšana.
11. **CITI LĪGUMA NOTEIKUMI**
    1. Puses nosaka, ka ar Līguma izpildi saistītos jautājumus risinās Pušu pilnvarotās personas:
       1. no Pasūtītāja puses ir – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālr: \_\_\_\_\_\_\_\_\_\_\_\_\_\_, e-pasts: [\_\_\_\_\_\_\_\_\_\_\_\_\_\_](mailto:Ilze.Tenberga@rigassatiksme.lv);
       2. no Izpildītāja puses ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
       3. pilnvarotajām personām ir tiesības saskaņot Darbu vai Pakalpojumu veikšanas laikus, parakstīt pieņemšanas un nodošanas aktus, Trūkumu aktus, rēķinus un pavadzīmes, sagatavot, parakstīt un nosūtīt pretenzijas, risināt garantijas jautājums, kā arī risināt citus jautājumus, kas saistīti ar Līguma izpildi. Minētās personas nav pilnvarotas izdarīt grozījumus Līgumā un tā pielikumā.
    2. Par Izpildītāja informēšanu par darba vides riskiem, Pasūtītājs nozīmē atbildīgo personu - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālr: \_\_\_\_\_\_\_\_\_\_\_\_\_\_, e-pasts: [\_\_\_\_\_\_\_\_\_\_\_\_\_\_](mailto:Ilze.Tenberga@rigassatiksme.lv);
    3. Visa informācija, kas saistīta ar Līguma izpildi Pušu strīda gadījumā par oficiālu tiks uzskatīta, ja tā noformēta kā rakstveida komunikācija, t.sk., Pušu pilnvaroto personu sarakste, kas veikta, izmantojot e-pasta adreses.
    4. Pasūtītājam ir tiesības vienpusēji izbeigt Līguma darbību, 30 (trīsdesmit) dienas iepriekš rakstiski paziņojot par to Izpildītājam. Ja Pasūtītājs izbeidz Līgumu saskaņā ar šī punkta nosacījumiem, Izpildītājam nav tiesības celt nekādas pretenzijas un/vai pieprasīt zaudējumu atlīdzināšanu saistībā ar Līguma izbeigšanu. Šādā gadījumā Pasūtītājs norēķinās ar Izpildītāju par faktiski paveiktajiem Darbiem un Pakalpojumiem.
    5. Nevienai no Pusēm nav tiesību nodot savas tiesības un pienākumus trešajai personai bez otras līgumslēdzējas Puses rakstiskas piekrišanas.
    6. Kādam no šī Līguma noteikumiem zaudējot spēku likuma grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
    7. Par Līguma grozījumiem un papildinājumiem Puses rakstiski vienojas. Rakstiskās vienošanās pievienojamas Līgumam un tās kļūst par šī Līguma neatņemamu sastāvdaļu.
    8. Līgums ir saistošs Pušu tiesību un saistību pārņēmējiem.
    9. Visi strīdi un domstarpības, kas var rasties šī līguma izpildes gaitā tiks izskatīti, Pusēm savstarpēji vienojoties, bet, ja puses 30 dienu laikā nevarēs vienoties, strīdus izšķirs Latvijas Republikas tiesa saskaņā ar tās likumiem.
    10. Jautājumus, kas nav atrunāti šajā Līgumā, Puses risina saskaņā ar Latvijas Republikā spēkā esošajiem normatīvajiem aktiem.
    11. Līguma nodaļu nosaukumi izmantoti teksta pārskatāmībai un tie nevar tikt izmantoti Līguma noteikumu interpretācijai un skaidrošanai.
    12. Līgums un tā pielikumi sagatavoti un parakstīti elektroniski, izmantojot drošu elektronisko parakstu un satur laika zīmogu. Par Līguma spēkā stāšanās datumu uzskatāms datums, kad pievienots pēdējais elektroniskais paraksts.
12. **LĪDZĒJU REKVIZĪTI UN PARAKSTI**

|  |  |  |
| --- | --- | --- |
| **Pasūtītājs:** |  | **Izpildītājs:** |
| **RP SIA “Rīgas satiksme”**  juridiskā adrese: Kleistu iela 28, Rīga LV-1067  biroja adrese: Vestienas iela 35, Rīga LV-1035  Vien. reģ. Nr. 40003619950  Banka: AS „Citadele Banka”  Kods PARXLV22  Konts LV56PARX0006048641565 |  | **SIA “\_\_\_\_\_\_\_\_\_\_”**  juridiskā adrese:  Vien. reģ. Nr.  Banka:  Kods:  Konts: |
|  |  |  |
| \_\_\_\_\_. \_\_\_\_\_\_\_\_\_\_ |  | \_\_\_\_\_. \_\_\_\_\_\_\_\_\_\_ |

1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-2)
2. Norāda, ja pretendents ir atkarīgā sabiedrība Koncernu likuma izpratnē. [↑](#footnote-ref-3)